text:
Winnie Mandela omuSouth Africa omulaule wotete-tete eli longela ouxungimwenyo nonghalonawa, okwa hoolola okuliyandjela oshiwana shaye osho sha li momhumbwe nokwa kondjela oufikepamwe wopamihoko. Okudja eshi a hombolwa kuNelson Mandela momudo wo1958 okwala nokumona oixuna yomahepeko, nefimbo nefimbo okwa tulwa modolongo ashike eshi oshe mu etela ashike a kale a xwama mokukufa ombinga mekondjelomanguluko. Modula 1992, ohombo yavo naMandela oya xula, ashike omaupyakadi oo a kala a taalela hapo a xulila opo. Nomzamo Winifred Zanyiwe Madikizela-Mandela, pomunapolitika, a dalwa momafiku 26 Sepeteba 1936 ndele ta xulifa mefiku 2 Apiilili 2018.
OvaAmerica, ove mu luka “Omunyekadi waAfrika”, moSouth Africa “oina yoshiwana”. Ashike pexulilo laye, kali vali sha, ounhu waye owa li wa nyata, a talika ko onga omudipai, nombudi.
Omunhu oo ounyuni wa kala ushi onga Winnie Mandela, okwe ya kombada yedu onga Nomzamo (“tali ti omukondji,” “ile omunhu oo ha lwifa omaupyakadi”) Winifred (Winnie) Madikizela, omonakadona waColumbus naGertrude Madikizela. OvakwaMadikizela ovali ovapopi velaka loshiXhosa voshiwana shovaPondo shali hashi kala opo nena hapa ifanwa Transkei. Ovadali vaye aveshe ovali ovahongwanhu, novali ovahongifikola, va longwa elaka loshiIngilisha kovahongi, ovatumwa. Xe okwali omulongi koeM-bongweni Primary School ye vali okwali a kalela po omukunda wavo woEastern Pondoland momutumba woPondo oo wali hau ningi eeveta delelo. Ina manga ina hombolwa okwali ha longo oshilongwa shomudingonokolongo. Okwa xulifa eshi Winnie ali e na eedula omuwoyi adike. Ovadali ava ova kala va tala ehongo lounona vavo onga oshinima sha fimana neenghono. Omolwa okatalekonawa, omaano, omhata nekwafo lopashimaliwa ali eli pewa kovakwapata vaye, Nomzamo Winnie Madikizela okwa mana ofikola yaye younona nokwaya koShawbury High School, oko a ulika kutya ye oku na oukwatya welikalekelwa ngeenge tashi ya kouleli.
Momudo wo1953 okwa li a tambulwa kofikola yedina Jan Hofmeyr School yovaxungimwenyo nokwa fiya po Transkei eshi a ya komuhandjo wovakainhu. Eshi a mana elihongo laye momudo 1955, okwa anya a futilwe ngeno a twikile eke li longele oixungimwenyo wopaunamiti koUnited States ye ngeno aka longe koshipangelo shaBaragwaneth Hospital moJohannesburg, oko kwali haku longo kahewa kaye komupangi Adelaide Tsukudu oo vali naye mondunda imwe eshi vali komuhandjo wofikola. Mokupanga oukahewa ou, omo a shivila omuvaleki waAdelaide Tsukudu, Oliver Tambo, ndele ava vavali tave mu shivifa omushivi-veta ali e shivike nawa nokwali omukalelipo wopaveta woAfrican National Congress (ANC) Youth League, Nelson Mandela. Pefimbo olo, Mandela navakwao veli 156 ovali momhangu tava pangulilwa oshibofa shoukulo osho sha tamekele muAguste 1958 nosha kala fiyo omuMaalitsa 29, 1961. Oshali pefimbo apa, eshi ohole yaWinnie Madikizela okukwafa ovanhu ovafyoona nokulundulula eenghalamwenyo davo ya kula noya lundulukila mekondjifo lepengelo lokatongotongo opo li lindulule eenghalamwenyo dovanhu ovo vali ovo oshiwama shi hapu ashike ovo vali tava mono oixuna omolwa okuha fika pamwe.
OvakwaMandela ova hombolela mElongelokalunga longeleka yaMethodist moTranskei muJuni 19, 1958, nokonima yohango ova shuna vaka kale meumbo laNelson Mandela moSoweto kondje yaJohannesburg omo a li onga onghwatwe yomeumbo, omolwa oshibofa shoukulo osho a li ta pangulilwa. OvakwaMandela ava, aveshe ovali ovahongwanhu ashike ovali va fimaneka oshiwana, novali vena eudeko netambuleko liwa lovanhu vomihoko dayooloka novalanduli veengudu deepolitika da yooloka. Nelson Mandela ye okwa kala a tokola oku hanauna po epangelo olo lali ina li tambula ko ounhu wovalaule ovaSouth Africa nola kala la etela ovalaule oluhepo neenghono, eshi ninga tashi pitile mevava mongudu yaye yopapolitika yoAfrican National Congress Youth League. Ovaneumbo laye navo ova kala veudite ko oshinakuwanifwa eshi nova kufa oshitukulwa, na ngaashi naanaa ovakwashiwana vakwao ovaSouth Africa, ava ovakala yoo tava monifwa oixuna.
Elipumomumwe lotete pokati kaWinnie Mandela nopolifi yepangelo lokatongotongo laSouth Africa’s ola li mo1958. Eshi osha ningwa eshi epangelo la tokola opo ovakainhu ovalaule navo va kale tave ende neepaasa. Ovalumenhu ovaAfrican vo ova kala nale hava ende neepaasa, naashi oshali shi djuu kuvo opo va konge oilonga peenhele ile kovanhu vamwe ve lili, nande ova kale ve wete itava futwa shi li pauyuuki. Eshi okwali she va fininika opo va kale ashike tava longo shi li mouwa woilumbu. Eshi epangelo la tokola opo ovakainhu navo va kale tava logifa eepaasa, ovakainhu omayovi, ovo va kala nale va findilwa kongudi shaashi ova kala ihava futwa nawa, ova ya momapandaanda tava pula opo oveta ei ya weda ko koudjuu oo va kala nale ve na, i lundululwe. Evava lovakainhu loAfrican National Congress olo la li lishi kwetele komesho. MuKotoba 1958 Winnie Mandela oye li umwe womovakainhu omayovi ovo vali va kwatwa po omolwa ekangha eli. Oivike oyo ivali a kala modolongo oyo ya li etameko longhalamwenyo yeedula omilongo da shikula ko.
Ekwato po eli ole mu etala nokuli opo a kanife oilonga onga omuxungimwenyo. Natango mo1960, Winnie Mandela okwali oshitukulwa shekangha omo opolifi yaSouth African ya umba engafifi lovanhu ovo vali va ninga ehololomadilaadilo omolwa eeveta dokatongotongo. Natango ovanhu omayovi ovakwatele po.
Eshi Nelson Mandela navakwao vali inava monika ondjo moukulo, opo ashike ovakwaMandela va tameka okukala ngaashi ovaneumbo ve na oku kala, ashike eshi oshali ashike pokati ka Maalisa naDeseba wodula oyo. Mo1962 Nelson Mandela okwa ya mouholameno opo a twikile noikonga yoANC oyo ya li ina i pitikwa pefimbo opo. Ashike okwa li a monika ndele ta kwatwa po mo1964 nokwa ka tokolelwa odolongo yonghalamwenyo. Winnie Mandela ina shuna monima okwa twikila nekondjelomanguluko nokwa kala yo ta longifa ovana Zenani (Zeni) oo a dalwa mo1959 naZindziswa (Zinzi) a dalwa mo1960, nokuvanyangela. Keshe efiku Winnie Mandela okwa li a teelela a kwatwe po kopolifi nokutukulwa ko kounona vaye omolwa ekufombinga laye mopolitika. Eshi oshe ya fiyo ta ningi etokolo lidjuu okutuma ounona vaye kofikola ina momuhandjo koSwaziland oko tava ka kala nokulihonga monga itava piyaanekwa ngaashi va kala tave shi nongilwa kepangelo laSouth Africa. Nonande a kala e na oufemba wokutalela opo, kali ena ekwatafano lopalutu nomusamane waye oule weedula adishe 22. Omukumo waye owa kaleka opo edina laNelson Mandela li ha dimbiwe nande kounyuni naasho a kala ta ningilwa kepangelo lokatongotongo.
Konima yo1962 Winnie Mandela okwa kala monghalo yii, yeeveta, i na efiwa e linyenge ile a longe ngaashi ovanhu vakwao. Kali a efiwa a nyolela ile a popye novanhu vedulife puumwe pefimbo limwe, okwali a tulwa modolongo yomeumbo, ta tulwa modolongo yomedu youlikaleli noshotuu. MuMei 17, 1977, okwa li a taatawa mo meumbo laye moOrlando odoolopa oyo ili oshitukulwa shaSoweto nokutaataelwa kolukanda loinyakwi koBrandfort kokulekule lwokoOrange Free State. Okwali a tongolwa ko kookaume kaye nokovakwapata vaye nonghalamwenyo yaye opo eshi. Nonande a kala eli kalekelwa ngaha, Mandela okwa mona ashike omukumo wokututulula omaipyakodilo nomanyangadalo aye opapolitika. Noshimaliwa osho sha kala tashi di kovayambididi vaye mounyuni okwa tungila mo Brandfort ta eta po opologalama yongalonawa yovakwashiwana, ndele ta tameke nee neepolitika daye. Okwa kala ta longifa okamaliwa oko kanini okufikamifa po onghalonawa yopapolitika nokulonga moshilonga shekondjelomanguluko lovaSouth Africa. Okuanya kwaye okutonyala okwa eta opo omahepeko oo a kala te a ningilwa a ha shune monima.
MuAugust 1985 okanduda kodolongo omo mwali mwa idililwa Winnie Mandela’s moBrandfort oka li ka umbilwa okaboma komundilo. Ashike kapa li nande omunhu umwe a pangulilwa oshinima eshi. Eshi osha eta opo Winnie a teye omutwe ndele ta shuna keumbo laye koSoweto nande kali a efiwa eshi ninge kepangelo. Eshi a shuna koSoweto keenghono daye mwene Winnie Mandela omutwe okwe u teya nee unene ndele ta tameke okuninga oyoongalele ye ta popi novatooli nghundana vokoilongo nande a li a lombwelwa ehe shi ninge vali.
Mo1988, etanga laye la piyaana ledina United Football Club, lovalumenhu vati ovaameni vaye ovo vali hava di meumbo laye, ola eta opo ovakondjelimanguluko vakwao ve mu ehene kokule. Ovalumenhu ava ova kala va talika ko kutya ovo tava ningi ominyeka kwa homatiwa, omadipao, nokudenga ovanhu moSoweto. Ovashiinda shaWinnie ova ti ova kala hava ngilwa omatilifo ketanga laye. Onghalo ei oye ya poluhela eshi oilyo ivali yetanga laWinnie Mandela vati ya kwata po ombabyona oumati vatatu voulaule noku va dengaula tave va nyeyepeka komalutu, nedipao lokamati komido 14 kedina Stompie Moeketsi. Moeketsi okwali omuleli omunyasha ali ta lele ongudu yovanhu 1500 ovo va li veli omhinge netanga laWinnie Mandela.
Meme Mandela okwa kendabala okupopya oipupulu ta ti okamati aka vati oka fya eshi ka dengwa nokuhepekwa paixulo monhele yongeleka yoMethodist omo ka li ka ninga omafiku ka holama. Ashike nande eli amena ngaha, oilyo ivali yehangano laye oya ka fekelelwa vali momandipao ovanhu vavali. Omahangano ovanailonga ngaashi Congress of South African Trade Unions noUnited Democratic Front ovanyolela oikundaneki nokulikaleka kokule naWinnie Mandela mo1989. Meme Mandela osho ngaa aka hanauna po etanga laye konima eshi a fininikwa eshi ninge kongudo yoANC nokumusamane waye. Efano longhalamwenyo yaWinnie Mandela olo la li la yela olakakekwa ketanga laye eli, momesho oshiwana osho shali shi muhole ta u pu mo. Mo1990 eshi Nelson Mandela a dja modolongo opo ashike onghalo yaWinnie Mandela ya yavyulwa.
Nelson Mandela okwa kala ponho yomukadi eshi ali a hoololwa onga omutwe wevava longhalonawa yoANC nafiyo ta pewa opoosa mokabinete kepangelo lipe. Ashike omakuyunguto opavete okwa kala ashike emu shikula. Okwali a pangulwa shinasha nefyo laMoeketsi eshi Jerry Richardson—oo a li a monika ondjo mediapao laMoeketsi—a ti Winnie Mandela naye okwa kufa ombinga medengo lokamati oko kokanyasha. Ashike omupanguli oo a li ta pangula moshibofa osho okwa ti ouyelele wa li wa yandjwa owa li momumbwalangandjo, wa nyika omalundilo wo kau na oushili. Ashike okwali a mona Winnie ondjo ta ti okwa kwafela medipao, nokwe mu tokolela odolongo youle weemwedi hamano. Manga a li e li futila mo, Winnie Mandela okwali a pewa omhito opo a ninge eindilo opo oshibofa shaye shitalululwe, noshinima eshi oshali shi na oku kufa eedula dihapu. MuApiilili 1992, Nelson naWinnie Mandela va itavele va teye ohombo yavo yomido 33. Pefimbo letopoko Winnie onghene ngoo a kala a landulwa koinima oyo ii, muApiilili 1995 okwa fiya po oilonga yaye mepangelo. Mo1996, omupanguli okwa pa Nelson Mandela opo a henge po filufilu Winnie Madikizela-Mandela, e udite kutya ovalihomboli ava vavali, kave na efiku nava kakale nombili mohombo.
Konima eshi va teya ohombo Mandela okwa lundululila nokuninga eumbo lomoOrlando West Soweto omo voo naPresident Mandela vali hava kala, omuseum. Mo1997 okwali a hoololululwa a ninge omupresidend wevava lovakainhu voAfrican National Congress Women’s League, nonande eshi kasha li sha halika kuvamwe vomovaleli voANC. Winnie Mandela okwa twikila nokukala a fimana mokati kovakwashiwana ovafyoona nokwa kala ashike meumbo laye moSoweto, la kala nokuli li li popepi nOrlando Museum House.
“Omukondjelimanguluko kuye mwene Winnie Mandela okwa xulifa omutenya mOmaandaxa,” osho omupresidente waSouth Africa Cyril Ramaphosa shivifa momushangwa woikundaneki.
“Nomefimbo eli loluhodi, ependafule letu meeWinnie ohatu mu dimbuluka a kala edidiliko lehalo nekondjo okumangulula ovanhu vetu moupika. Okwali e na ewi lonyati nokwa anya oupika, pefimbo lomahepeko ye okwali enyakwa lokulwila oufikepamwe.
“Okudja ashike petameko longhalamwenyo yaye okwa ninga omawedelepo taa kalelele nokwe li yandjela ekondjo. Omatokolo aye okuliyandjela ekondjelomandguluko okwa holola ohole yoshiwana shaye. Omido dihapu okwa hepekwa nokululumikwa omolwa ekondjelo manguluko, nokwa laila oudemokoli nemanguluko, nokweshi pitifa,” Ramaphosa ta ti.


c: text/html

text:
Etitatu, 17 Oktoba
“Dimbulukweni ou e lididimikila ondubo i fike apa yovalunde.” — Heb. 12:3.
Konima eshi Paulus a popya kombinga yovalumenhu novakainhu vamwe, okwa li a popya kombinga yaJesus Kristus oo e li oshihopaenenwa dingi sheitavelo. Ovaheberi 12:2 ova ti: “Ou kwa li a hepekelwa [komuti womahepeko, NW] omolwehafo e li tulikilwa, nokwa li e he na ko na sha nomasheko, Oye a kala omutumba kolulyo lolukalwapangelo laKalunga.” Onghee hano, otwa pumbwa ‘okudimbuluka’ oshihopaenenwa sha Jesus sheitavelo eshi a li a taalela omahepeko a nyanyalifa. Ngaashi Jesus, Ovakriste vonale navo ova li va hepekwa omolweitavelo lavo, ngaashi omulongwa Antipas okwa li a anya filufilu okweefa po oudiinini waye. (Eh. 2:13) Ova li tava ka mona ondjabi yoku ka nyumuninwa omwenyo womeulu. Enyumuko olo oli dule kokule “enyumuko liwa unene,” olo ovadiinini vomefimbo lonale va li va teelela. (Heb. 11:35) Konima eshi Jesus a hovela okupangela mo 1914, ovavaekwa aveshe ovadiinini, ovo va hangwa va fya nale, ova li va nyumuninwa omwenyo womeulu va ka pangele pamwe naJesus kombada yedu. — Eh. 20:4. w16.10 3:12
Etine, 18 Oktoba
“Kumaidafaneni keshe efiku.” — Heb. 3:13.
Ovadali vamwe ihava pandula ovana vavo, molwaashi navo ka vali hava pandulwa ile va tuwe omukumo kovadali vavo. Ovanailonga vahapu navo ihava pandulwa, nomolwaasho ohava kala tava ngongota kutya ihava tuwa omukumo moilonga yavo. Etwomukumo luhapu ohali kala la kwatela mo okupandula omunhu oo a longa nawa. Nafye ohatu dulu okutwa vamwe omukumo mokukala hatu va pandula omolwomaukwatya avo mawa, ile okupopya ‘nehekeleko naavo ve na eemwenyo da polimana.’ (1 Tes. 5:14, NW) Oshitya shOshigreka osho sha tolokwa “etwomukumo” otashi ti “okwiifanwa u ye ponho yaumwe.” Ohatu kala tu na omhito yokutwaafana omukumo eshi hatu longo pamwe novamwatate novamwameme. (Omuud. 4:9, 10) Mbela ohatu longifa ngoo eemhito tadi wapalele opo tu lombwele vamwe kutya omolwashike tu va hole nohatu va pandula? Manga inatu nyamukula epulo olo, otashi ka kala shiwa okudiladila kombinga yeyeletumbulo olo tali ti: “Ondjovo iwa ngahelipi pefimbo layo!” — Omayel. 15:23. w16.11 1:3-5
Etitano, 19 Oktoba
“Oshiwa nosha wapala shi fike peni, ovamwatate ngenge tava kala kumwe nombili.” — Eps. 133:1.
Kalunga okwa popya kombinga yonakwiiwa yoshiwana shaye eshi a ti: “Ohandi ka ongela oshixupe shaIsrael noku va eta kumwe ngaashi eedi moshiunda.” (Mika 2:12) Natango, okwa xunganeka okupitila momuprofeti Sefanja, a ti: “Ame ohandi ka yandja koiwana omilungu da koshoka, vo aveshe opo va ifane edina lOmwene, ndele ve mu longele, ve nediladilo limwe.” (Sef. 3:9) Kashi fi tuu oufembanghenda okukala hatu longele Jehova moukumwe! Osha yela kutya omayele aKalunga, oo e li mOmbiibeli, okwa li a kwafela Ovakriste vomefelemudo lotete vomuKorinto nomaongalo amwe opo a kaleke po oukoshoki, ombili noukumwe momaongalo avo. (1 Kor. 1:10; Ef. 4:11-13; 1 Pet. 3:8) Kunena, ovo ve li oshitukulwa shehangano laJehova la hangana otava udifa moukumwe kombinga yomalalakano aKalunga omonakwiiwa, kongonga yedu alishe. w16.11 2:16, 18

robotstxt: allowed

filter: keep


text:
LüDERITZ – Eefaablika doku yula eeshi mefuta laNamibia oda pata manga, oule womwedi Kotoba, nokwa teelelwa dika patuluke vali pehovelo la Novemba neudo.
Omwedi Kotoba odula keshe, oo wa tulwapo kepangelo la Namibia oku hovela modula 2006, kukale haku yandjwa omhito keeshi unene tuu odo doludi lo Hake opo didule oku kula memanguluko, noku hapupala, pehena omapiyaaneko asha.
Ovanailonga voku yula eeshi, meefaablika domo Lüderitz ngaashi Marco Fishing, NovaNam oshoyo Seaflower, ova helulile eembautu davo lwaxuuninwa pehulilo laSepteba, noshivike eshi ovanailonga ovo hava longele meefablika ovakala veli pyakidila nokumanifamo eeshi odo da etwa mo faablika, voo vaye yoo mefudo.
Ovanailonga aveshe ava vomefuta naavo hava longele meefablika ova teelelwa opo va ka alukile koilonga pehovelo laNovemba 2016.
Efimbo eli eefabika da pata po manga, olo yoo efimbo liwa kovakwatelikomesho veefablika dimwepo, oku wapaleka nawa, nokupangela, omashina oo haa longifwa meefablika, manga ovanailonga vaya mefudo.
Okuhovela oivike oyo twadja, ovanailonga ava ovakala nokulonda eebesha okuya vakatalelepo, ookaume novakwanedimo vavo koitukulwa aishe yoshilongo.
Efimbo eli lomapato eefablika opo ashike eebesha dihapu handi mbobolokele dokoodolopa yo komunghulo futa o Lüderitz, shaashi ove shii kutya, ovanhu vahapu, ohavakala vapumbwa okuya vakafudepo keenhele okova yambukile, shaashi eebesha edi hadi uya ko Lüderitz omafimbo nomafimbo, ovanhu ita vawanamo pefimbo eli.


text:
Tuulikki Abraham
Lüderitz
Meya wodoolopa yaLüderitz Hilaria Mukapuli, okwa pandula ovakalimo vomodoolopa yaLüderitz eshi va nyamukula eingido lelelo lodoolopa oku ka wapaleka omaendo makulu moBenguela. Meya Mukapuli okwa pandula shinene eshi ovanhu va dulika keshiivo olo lo kukawapaleka omaendo omomukunda wa Benguela moLuderitz. Eshiivo eli ola ufana ovanhu, opo vaka waimine oshikonga shokuwapaleka omaendo, Olomakaya la djako. Meya okwa holola olupandu lae eshi ovakalimo vo moLüderitz, va nyamukula keingido lelelo lodoolopa, nokuholoka momuvalu munene.Ou okwali wa kwatela mo ovakulunhu novanyasha. Mukapuli okwa holola enyeme lae, omolwovakali mo momaumbo, oo a dingilila onhele yomaendo oo, eshi hava ekeleshi oimbodi yavo momaendo, nokutila omeva onyata koitutumbo yoonakufya.
Okwa ti hae aeke a nyematela oshinima eshi, ndele novakwashiwana vahapu ovo vali vakufa ombinga mokuwapaleka omaendo, ova holola yoo oku uda nai kwavo koshinima eshi, shoku ekela omeya onyata koitutumbo yoo nakufya. Mukapuli okwa tumbula kutya, omaumbo aeshe konyala oo a dingilila onhele yomaendo aa omaumbo ena oundjuo, na okwa indile opo oovene vomaumbo oo, vaxulifepo omukalo woku ekela oyeekelwashi yavo monhele yomaendo. Okwa ninga endilo opo oovene vomaumbo oo eli ponhele opo, ndele ova idilila ovanhu, ovo va dengela eebashu momaluumbo avo, va yandje elondwelo loundjolowele, ko va idililwa, vakale nokulandula omulandu woundjolowele, noukoshoki.
Mukapuli okwa udaneka kutya, elelo lodoolopa yaLüderitz otali ka yandja yoo eembapila de londwelo koovene vomaumbo oo a dingilila omaendo, opo ovo tava ka hangika itaa ve li ufa komilandu doukoshoki, otava ka handukilwa. “Oundjolowele noukoshoki oshinakuwanifwa shomukwashiwana keshe,” Mukapuli a ti. Okwa indila ovakalimo vomodoolopa opo keshe oo taka hanga onhele, ya kaka, ei lopote kelelo lodoolopa,
Opena ovanailonga velelo ovo hava wapaleke momalukanda, onghene Mukapuli okwa indila opo ovakwashiwana ve va yambidide yoo opo oukoshoki, ukalekwe po modoolopa.


text:
OMUTHIYA: Ominista onkuluntu Hage Geingob okwa hala ovalongifikola va pewe eendjabi di fike poilonga yavo, ta popi tati ovalongifikola ovena oinakuwanifwa ihapu mokukwashilipaleka kutya onakuiwa yoshiwana shokomongula oya pewa ehongo olo tali va kwafele oku vapa exumokomesho lopetameko mounyuni.
Geingob okwa li ta popi poshihongi shovalongifikola moshikandjofikola pOmuthiya metitano loshivike sha dja ko. Okwa lombwela yoo ovalongifikola kutya ova pumbwa okukala vena ounongo womoule opo va nduluke omaunongo nongushu yelongo kounona, mwa kwatelwa omikalo doku lumbakanifa eenghatu dopamifyuulukwakalo shi li mekwatelo kumwe nounongo wopashinanena.
“Onghee nee oshinakuwanifwa shovalongifikola meyambulepo loshiwana ina shi pumbwa okutalwako shi hena ongushu yasha” Okwe shi popya ta weda po vali tati, opo ovalongifikola va kale velitula mo mokuwanifapo oinakuwanifwa yavo ovena okukala ve udite etumba meifano lavo novena oku ulika oulongelwe wavo efimbo keshe meni no sho yoo kondje yongulu yofikola.
“Omikalo dovalongifikola vetu odi na okukala delikalekelwa nodina oku kala oshiholelwa no tadi yandje efano liwa keifano louhongi olo la kala ko pomafimbo oo fye twali ovalongifikola,” ta popi.
Okwa weda po yoo kutya ovalongifikola nava kale veshishi kutya omesho oshiwana okuvo a tala, nomalihumbato avo novahongwa oku na oku kala omalihumbato oo taa eta ounwa moshiwana ndele ha ma lihumbato taa eta ohoni.
Pefimbo tuu opo oMinista yEhongo David Namwandi okwa popya kutya epangelo kalina efiku la talele omaudjuu ovalongifikola lihena esho la ninga po ashike ole li pyakidila nokuva xumifa komesho ngaashi oku xumifa komesho eendjabi dovalongifikola moshilongo ashishe nosho yoo okuva futa nawa no pefimbo.
Namwandi okwa popya kutya epangelo otali ka yandja omakwafelo oo taa ka kwafela ovalongifikola va longe oilonga yavo nawa, ngaashi omambo ovalongifikola. “Epangelo ola kala leli pyakidila oku yandja omaumbo kovalongifikola eli 190 oo taa tungwa modula 2013/2014, oshipopiwa sha Namwandi sha lesha. Okwa ti kutya oinakuwanifwa imwe yepangelo oku xwepopalifa ongushu yovalongifikola oya kwatelamo okutota po okuyandja omapandulo kovalongifikola.
KuLoide Jason


text:
OMBIIMBELI OHAYI LUNDULULA ONKALAMWENYO YAANTU
“Ngashingeyi onda manguluka shili.”
- OMUMVO A VALWA: 1981
- OSHILONGO MOKA A VALELWA: UNITED STATES
- ONDJOKONONA: OMUMATI OMUTANGALALI
ONAKUZIWA YANDJE:
Onda valelwa moMoundsville, okalando ka mwena ke li pomulonga gwaOhio kuumbugantu waWest Virginia, U.S.A. Molwaashoka otwa li twa valwa yane, onkalamwenyo megumbo oya li yi tuntula, katwa li nando hatu kala tu uvite uuza. Aavali yetu oya li ye hole iilonga, aanashili noye hole aantu. Katwa li tu na iinima oyindji yopamaliko, ihe otwa li hatu kala aluhe tu na shoka twa pumbwa. Molwaashoka aavali yandje oya li Oonzapo dhaJehova oya li ya ningi oonkambadhala dha mana mo ya thindile omakotampango gOmbiimbeli mutse okuza kuunona wetu.
Sho nda thiki mepipi lyuugundjuka, onda tameke inaandi itula mo we mwaashoka nda li nda longwa. Onda li handi ipula ngele onkalamwenyo tayi wilikwa komakotampango gOmbiimbeli oyi na ngaa omupondo nenge otayi mbilipaleke ngaa. Onda li handi dhiladhila kutya opo ndi kale nda manguluka nonda nyanyukwa shili, ondi na okuninga kehe shimwe nda hala. Konima yethimbo, onde etha po okuya kokugongala kwopaKriste. Aamwameme yaali nayo oya landula okwaavulika kwandje. Aavali yetu oya ningi kehe shimwe taya vulu ye tu kwathele, ihe inatu pulakena.
Onda ka mona kutya emanguluko ndyoka nda hala otali vulu okufala ndje muupika. Esiku limwe manga te zi kosikola ndu uka kegumbo, kuume kandje okwa pe ndje ekaya e tandi li taamba. Okuza kesiku ndyono onda kala handi ningi iinima oyindji mbyoka tayi vulu okuteya po onkalamwenyo yandje. Konima yethimbo, onda tameke okulongitha nayi iingangamithi niikolitha nonda tameke okuya momilalo dha nyata. Momukokomoko gwoomvula dha ka landula ko, onda tameke okulongitha iingangamithi yilwe mbyoka yi na oonkondo noyindji yomuyo oya li ya pika ndje. Onde ende tandi pikwa noonkondo sigo nda tameke okulanditha iingangamithi ndi vule okukala ndi na oshimaliwa shoku yi ilandela.
Nando onda kala handi kambadhala okwiipwililika omaiyuvo gandje, onda li natango handi dhimbulukwa aluhe kutya ondjila ndjoka nda landula oya puka. Ihe onda li ndu uvite kutya kandi na we siku ndi lunduluke. Nonando onda li handi kala ndi li mokati kaantu piituthi nosho wo mpoka tapu hikwa oongalo, olundji onda li owala handi kala ndu uvite uuwike nonda li nda polimana. Omathimbo gamwe onda li handi kala te dhiladhila kaavali yandje mboka ye li nawa nonda li handi ipula kutya oshe ende ngiini ndi kale inaandi ya fa.
NKENE OMBIIMBELI YA LUNDULULA ONKALAMWENYO YANDJE:
Nonando kanda li ndi na we etegameno lyasha, yalwe oya li ye na einekelo mungame. Mo 2000, aavali yandje oya li ya hiya ndje koshigongi shoshikandjo shOonzapo dhaJehova. Onda yi nonando onda li inaandi hala ko nawa. Onda li nda kumwa sho nda mono aamwameme yaali mboka nayo ya li ya za mo mondjila.
Sho ndi li poshigongi, onda dhimbulukwa kutya pehala mpoka onda li po omumvo gwa pita tapu hikilwa oongalo. Eyooloko ndyoka nda mono olya gumu ndje komutima. Sho pwa li tapu hikilwa oongalo, ehala olya li lya kaka naantu oya li taya hili omakaya. Aantu mboka ya li po kaya li aanambili, netumwalaka lyoongalo olya li tali polimanitha. Ihe poshigongi onda li nda kundukidhwa kaantu ya nyanyukwa, mboka ya li ya taamba ndje ko nenyanyu nonando opwa li pwa pita oomvula inaandi ya mona. Ehala olya li lya yela netumwalaka olya li tali gandja etegameno. Sho nda mono iizemo mbika iiwanawa ye etithwa koshili yOmbiimbeli, ondi ipula kutya onde ye ethele po shike. — Jesaja 48:17, 18.
“Ombiimbeli oya kwathela ndje ndi ethe po okulongitha nokulanditha iingangamithi e tandi ningi omuntu e li nawa”
Nziya konima yoshigongi, onda tokola okushuna kegongalo lyopaKriste. Aamwameme nayo oya li ya gumwa kwaashoka yu uvu poshigongi e taya tokola nayo ya galukile kegongalo. Atuhe yatatu otwa taamba ko ekonakonombiimbeli.
Onda li ndi inyengithwa unene kenyolo lyaJakob 4:8 ndyoka tali ti: “Hedheni kuKalunga, oye nota hedha kune.” Onda li nda mono kutya ngele onda hala okuhedha popepi naJehova, ondi na okwoopaleka onkalamwenyo yandje. Gamwe gomomalunduluko ngoka nda li ndi na okuninga, okweetha po okuhila omakaya, okulongitha nayi iingangamithi niikolitha. — 2 Aakorinto 7:1.
Onde etha po ookuume kandje aakulu e te panga uukuume naamboka ye li aalongeli yaJehova. Omukuluntugongalo ngoka a konakona nangame Ombiimbeli oye a li unene ekwatho kungame. Okwa li ha dhengele ndje aluhe nokuya a tale kutya ondi li po ngiini. Sigo onena, oku li gumwe gwomookuume kandje kopothingo.
Onda li ndi igandjele Kalunga okupitila meninginitho mo 2001, naamwameme yaali oya li wo ya ninginithwa. Dhiladhila owala kenyanyu ndyoka aavali yandje ya li yu uvite nosho wo okamwamememati hoka ka kala okadhiginini sho egumbo lyetu ngashingeyi lya li lya hangana mokulongela Jehova!
NKENE OMBIIMBELI YA LUNDULULA ONKALAMWENYO YANDJE:
Onda kala handi dhiladhila kutya omakotampango gOmbiimbeli ohaga ngambeke unene, ihe ngashingeyi onde ga tala ko ge li egameno enene. Ombiimbeli oya kwathela ndje ndi ethe po okulongitha nokulanditha iingangamithi e tandi ningi omuntu e li nawa.
Ondi na uuthembahenda wokukala oshitopolwa shuumwayinathana womuuyuni auhe waalongeli yaJehova. Aantu mbaka oye holathane shili noya hangana mokulongela Kalunga. (Johannes 13:34, 35) Mokati kaantu mbaka onda mona mo eyambeko enene, omukulukadhi gwandje, Adrianne, ngoka ndi hole noonkondo nonde mu lenga. Ohashi tu nyanyudha okulongela Omushiti gwetu pamwe.
Pehala lyokulalakanena onkalamwenyo yokwiihola mwene, ngashingeyi ondi li omukalele gwethimbo lyu udha, te longo aantu nkene nayo taya vulu okumona uuwanawa mOohapu dhaKalunga. Iilonga mbika oye etela ndje enyanyu tali hunga. Otandi vulu okupopya neinekelo kutya Ombiimbeli oya lundulula onkalamwenyo yandje. Ngashingeyi onda manguluka shili.


text:
Nonande Afrika la taalelwa komashongo mahahapu mwa kwatelwa oshinima shikudengela odi peisho, okuhena oilonga mokati kovanyasha, onghalo yokutwa ondubo nomapangelo tai kulu mokati kovanyasha, nomalandifilo mokati kovaAfrika nonoilongo yokouninginino, nosho tuu, onghene ngoo oshikumungu shoivanyasha ovaAfrika tava tula eemwenyo davo moshiponga okutauluka eembuwa nomafuta opo va aka konge ouxupilo komanenedu okouningino unenene koEuropa tashitwikile.
Momudo 2015, okwa li kwa tengenekwa kutya ovanhu va dalelwa moAfrika veli lwopeemiliona 15 ovali va dja mo mEnenendu. Mo 2017 omo amuke ovanhu 125 000 ova tauluka efuta laMediterranean noku ya moItaly, veli 2400 aveshe ova fila mefuta efimbo vali tva tauluka noumbautu.
Oshivike eshi osho ashike ota mu tengenekwa mwa fya ovanhu tava tengenekelwa po200 moiponga ivali yeembautu komunghulofuta waLibya. Omuvalu woshivike eshi owa eta omuvalu wovanhu va fila mefuta odula yoneudo povanhu vedule po100.
Nonande omivalu edi otaku hokololwa da wa pedu kanini, onghene nghaho ovaAfrika tava kanifile eemwenyo davo monghambadala omu.
Ovanhu vahapu ova kendabala okutauluka efuta la Mediterranean tava i koEropa, oko va itavela kutya oko oko komaluxwa a hapa.
Ashike omupya munene vahapu vomuvo ohava i ashike fiyo omombuwa yaSahara ile mefuta omo hamu xulile eemwenyo davo.
Mongaha, moAfrika omuna oilongo imwe ya taalela oita yopashiwana, mumwe omu na oluhepo la memememe omanga muimwe muna ashike okuhe na oilonga, nonande oilongo oyo ngeno oi na ngaho oikwafifo needjo dopaushitwe tadi wana okuhupifa oshiwana.
Afrika yee mwene keshi omufyoona, vali ovaAfrika kave na ounghundi wopamadilaadilo oku eta po oinima iwa tai dulu oku va xupifa, ile eenghono oku li longhela shaashi ngeno hasho shali ngaho ngeno.
Ashike mbela omolwashike ovaleli vaAfrika, novakalimo vaAfrika aveshe, itava tale kutya out na oku ninga ngahelipi opo tu longife oukengeli wopashito oo twe wu pewa kuKalunga? Tu ta le kutya eedjo dEnenedu otadi longifwa ngahelipi pauyuki unene tuu paku pindikafana noilongo yauninginino, oyo paushili ouxupilo wavo ukale weli kolelela kuAfrika?
Enenedu ola taalelwa shili komashongo mahapu ashike eshi shovanhu tava kanifile eemwenyo davo momafuta, molwaasho ashike tava i veke li hakane okukosha ovakulupe noinngulu yokoEuropa, oshi na okukundafanwa neendelelo.
Okupopya oshili ounauki ou kau li ashike eshongo kuAfrica ashike ouli yoo oshififahoni, noshinima sha nyika odino kEnenedu olo lili limwe lomomanenedu mayamba mounyuni. Osha yela omukundu ou ota u dulu oku kandulwa po, osha yela omafyo inaa pumbiwa mokati kovaAfrika, tava file mefuta otaa dulu oku kandulwa po, ashike Afrika ota findana ashike ngeenge ta longele kumwe.


text:
Shipi Elago
Omuthiya-Aakalimo yomOmuthiya niitopolwa ayihe yokoNooli oya nyanyukwa sho ya tungilwa okapale kuudhano koshinanena hoka ka egulukila omuntu kehe.
Pethimbo a yakeleko Kundana omugandjimulombo melelo doolopa yaMuthiya, David Israel okwa li hololele Kundana nkene Omuthiya gwa tothwa mo koNFA opo gu pewe okapale hoka ka kutha po oshimaliwa konyala shomamilliona gahetatu oku eta po okangwena kopashinanena hoka inaaka pumbwa okutekelwa.
Israel okwa ti oshimaliwa shoka osha li ashike sha nuninwa oku yala okangwena hoka ka pwa nale na oya tegelela ashike aataleli mboka ta ye ya okutala ngele iilonga oya longwa nawa omanga ina ya ninga epatululo lyopambelewa.
Okwa ti ngele okapale okapatuluka oosipana adhihe moshilongo odha manguluka oku ka longitha.Okwa ti odha pumbwa ashike oku ninga oshilage naanambelewa mboka ta ya ka kala mewiliko lya ko,opo ya tale omasiku moka itaa ka longithwa na okwiinekela elelo ota li ka utha ondando ndjoka ta yi ka futwa koosipana ndhoka ta dhi ke ka longitha.
Israel ta ti kapuna natango uuyelele wothaatha kutya okapale otaka ka kosha ingapi oku ka longitha mesiku ashike okwi inekela kutya elelodoolopa ota li ka kala omutumba mbala opo li tale kutya otali ka pula ingapi.
“Okapale haka ondi inekela kutya ota ka ka kwathela mekoko lyoonzo dheliko modoolopa yetu oshoka ngele omaudhano oge li modoolopa nena kehe ongeshefa otayi ka landwa oku za ngaa koongesefa dhiikunwa iikulya sigo okwaa ndhoka dhoku gandja omilalo, oshoka aantu mboka ta ya ka mbombolokela kOmuthiya uuna kuna omaudhano ota ya kala ta ya li nokulala mOmuthiya,” Israel a ti.
Okwa ti ondondo yo kapale ota yi ka gwedhela wo omuthika nondondo yo ku dhana okatanga kokoompadhi moosipana dho koNooli ndhoka dha kala noku dhana ashike muupale womavi naashika olwindji osha ningi etanga lyokoNooli li kale lya thigala konim yesiga.
Monkalo moka ke li ota ka pe aadhani ohokwe yo kwi itula momaudhano aamati naakadhona oyendji otaya kala kokule nomapandaanda.
“Elelodoolopa oli ipyakidhila noku konga omakwashilipaleko opo li tule opaviliona yomunzile niipundi kokapale haka, oshoka ngashiingeyi kapuna omunzile.Onkene mboka ta ya ka tameka okuka ka longitha naya kale yi ilongekidha okuthikama momutenya omanga elelo ta li tala kutya ota li nyanga peni, opo li tule po omuzile, “ Israel a ti.
Okapale oke li momake gelelodoolopa na ota ya tala ngele ota ya pe mo uuministeli womaudhano iipambuliko ngele oyu ulike ehalo.
Okapale haka oko kotango moNooli ke na ongwena yopashinanena na ina yi pumbwa oku tekelwa ashike Israel okwa ti opuna uungomba wa longithwa oku talaleka ongwena ndjika uuna kwa pupyala unene.


text:
Komutoolinghundana
Ovenduka-Omulumenhu weedula 27 okwa li monghuwo i na onghambe eshi a li a hangika komiya daShinana di li moidjalomwa yopaumwene, odo da patulula omundilo da yukifa metuwa laye londilo loAmarok pefimbo leevili dokwatoka lela mEtitano la dja ko.
Otaku hokololwa kutya eshi sha etifa onghalo ilimbilika noitilifa ngaha oshe shi kwa li a tomhakanifwa nomukwashiwana e lili oo kwa lopotwa e li vaka mokalimosho.
Wapula Kalla okwa li a finda keumbo e ke di kufe komakipa pefimbo lotundi 23h51 eshi a mona otuwa ya kanghama apa ha kanghameke otuwa yaye shito. Eshi oshe mu fininika opo ye a ka kanghameke oshitukutuku shaye pomunghulo wopate. Omanga kwa li ta ningi onghedabala eyi, okwa haluka omuhu a homata te mu ulike ondjebo.
Kalla okwa diladila diva kutya kaimba eumbo lavo nongeshefa otai iwa eenyala kookalyongo, ina kwataakwata vali nokwa shunifa etuwa laye monima neendelelo. Ine shi pondola vali okufaduka po, osheshi ovapolifi ve li vane, va djala oikutu yopaumwene, ova patulula omundilo nokuyasha etuwa laye oikando i li 26. Eshi Kalla a mona kutya ovanhu otava umbu tava pula kolutu itava sholola nande, okwe li koka mo motuwa yaye ndee te li yandje a yelula omaoko aye ayeshe avali, ta inginda oonakuhomata kutya nava hulife po okutopifa eendjebo davo ndee tava kufa keshe eshi va hala.
“Ovalumenhu ava vane ova twikila nokuumba oitopifa yavo nokonima eshi nde li yandja kuvo.” Ta twikile ko vali kutya ova ka tula mo ashike ombiliki eshi mwe li dopa omukulunhu wongeshefa yeumbo lovaenda oyo yoo yi li momudingonhoko tuu omo waHochland Park. Otaku hokololwa kutya Kalla okwa tomhakanifwa na umwe womooKalyamupompo ovo va ninga omunyonena womunyeka kwa homatiwa mOkahandja oshivike sha pita. Ava vati ova faduka po noimaliwa ya fika poN$900 000.Kalla oo a ningilwa oshiningwanima eshi tashi difa omaxwilili okwa patululila opolifi oshibofa shonghedabala yedipao, okuningila omunyonena womaliko wopaumwene osho yo okutopifa oshilwifo monhele yomalukalwa.
“Onda li nelao kuhe na vali shaashi ngeno onda hangikile hai shingi okatuwa aka kashona oko handi shingi shito ngeno ngaha ame omudimba nale,” Kalla ta ti. Eshi oshifo shoNew Era sha ninga omakwatafano nopolifi, Chief Inspector Kauna Shikwambi, Omupopiliko wopolifi yaNamibia, okwa ti ye kena manga ouyelele kombinga yoshiningwanima eshi, onghee ita dulu oku shi koleka.


text:
Tusnelde Nghilinganye
Otamanzi-Omwedi wadja ko, Ominista yOshikondo shOmauyelele nOmakwatafano noungoba Tjekero Tweya okwa yandja omaano omakumbafa eli 37 kokinda oyo ye mu lukilwa momukunda Omatha moshikandjohoololo shaTamanzi mOmusati.
Pefimbo a li ta yandje omaano aa, Tweya okwa udaneka kutya otaka kwafela opo mbushaye a mone etungo liwa omo ounona tava ka longelwa notava ka kala ita vafi vali omhepo, outalala nodula. Okwa tumbula kutya okwa hafa unene eshi ovakwashiwana vo momukunda Omatha ve mu tofa mo, pefimbo ali eya nokutyapula pamwe edimbuluko lemanguluko loshilongo, leedula 27 neudo. Ovakwashiwana vomoMatha ovali ve mu lombwela kutya otave mu lukile okinda oyo yali tai ifanwa nedina lomukunda wavo. Okwa weda ko ta ti; ota dimbulukwa yoo efimbo a li okanona kashona navo yo ovali hava longelwa momidile domiti. Nota ti “ka nda li ndi shi shii nge ohandi ka kala omuhongifikola ile nokuli ominista. Hano nounona ava nande veli tava longelwa moshitwambe, otava ka kala ovakwateli komesho nande mopaife ka ve shi shii.” Okwa pandula yoo omuhongi wokinda Hilda Kasheeta oo, eli yamba nokutula po ekanghameno lakola monghalamwenyo younona.
Tweya moshipopiwa shaye, okwa tumbula yoo kutya momukunda Omatha okwa koneka nawa kutya kamuna omakwatafano opangodi eli nawa, eshi oshi li oshinakuwanifwa shaye, nasho ite sheefa shikale ngaho. Okwa kwashipaleka kutya okwa popya novanangeshefa ovo ve mu nyamukula nawa.” Otu lyeni meke liwa ina mutila , etungo otali uya.” Ta ti;”Nomakumbafa ndeya nayo onde a pewa kova nangeshefa ina a dja nande mondjato yange” osho a kufufilako ovakwashiwana nokukumika opo vaha loloke okuteelela. Okwa pandula yoo vali mwene womukunda Omatha eshi a yandja onhele opo pa tungwe okinda.
Kansela woshikandjohoololo shaTamanzi Johannes Iiyambo, mokutambula ko Tweya okwa pandula unene eshi Minista eya okutalela po mbushe, nokukumika ovakwashiwana.
Okwa popya ta ti; konima yemwedi nhatu ashike da pitapo, okwali va dimbulukwa oshitufi shemanguluko loshilongo,omo Minista Tweya oye ali omupopi a fimana wefiku.
Ovakwashiwana ovali va tokola opo okinda yaOmatha ve ilukile Tjekero Tweya.
Okwa kala nee ha denge nokupula nge okinda yaye opo ngo ili, nokwali a udaneka kutya okwa hala okutalela po mbushe waye nokwali nee ai meenghundafana na Kansela woshikandjohoololo shaTamanzi nokutofamo nee kutya otaka fika momafiku 27 Juli neudo opo a popife oshiwana shaye.
Osho Iiyambo a kufilako ovakwashiwana pefimbo vali veya okukunda mbushe wokinda yavo. Iyambo okwa wedako ta ti; Ohashi kala shiwa netumba linene ngee ovaleli vetu veya mokati ketu nokutalelapo oshiwana onomena wina . Otwe linekela kutya okinda ei otai ka kala ya yambuka po diva. Hilda Kasheeta omuhongi fikola okwati; oKinda ya Omatha Early child Development oya totelwepo mu Januali 2016 nounona veli ashike omilongo mbali navatano, mopaife oina ounona vefike pomilongo nhatu navatano,no shitwambwe shavo paife osha ninga shi shona lela ounona itava wa na mo vali molwashi vamwe oha veli shunamo shaashi eefikola odili kokule itava hangeko. Otwa pandula unene Tweya eshi a tambulako eindilo letu. Kepulo kutya ohava xupu ngahelipi pefimbo lodula noutalala, Kasheeta okwati; pefimbo lodula ounona ihava ongala, ashike pefimbo loutalala, ovakulunhu ohava file ngaa ounona oshisho opo ve vadjaleke nawa.
Okwa tofamo yoo omashongo oo a talela okinda yavo. Otwa pumbwa etungo nodalate yo kwaa mena etungo, oidanifo younona yo pondje noudanifo vomeni opo ounona vakale velipyakidila, mopaife katunasha. Kasheeta ota ti okwa mona omadeulo aye ko uMinistry woGender mOutapi odula ya djako. Ondali ndaya oshe shi onda tala komumbwe oyo ili momukunda wetu, okaana nge okatameke opre- primary ina ka enda mokinda, eshi ta kayi kondodo yotete ka keshisha nande osho Kasheeta a popya nomukumo.


text:
Lüderitz – Oikutu yomadina ta kufekelwa oikengelela, yongushu yeeN$73, 000 lwaapo oya kufwa meengeshefa dopatatu oshivike shaya po Waterfront mo Lüderitz.
Ovanangeshefa vanini ovo ta ve li kongele omboloto, noku yandja yoo oilonga ku vamwe, ova nyematela ovanambelewa voCustoms mo Lüderitz molwoshinima eshi
Ovanangeshefa ava vatatu ovahokololela Kundana tava ti, ka ve udite nande ombili omolwa ova nambelewa vo Customs mo Lüderitz ovo va yukulula mo oidjalomwa yomadina, oo vali valeka meenhele omo hava landifile po Waterfront mo Lüderitz.
Otava hokolola kutya oikutu vati oya kufwamo opo ika konaakonwe ngeenge oyo tuu shili yomadina oo a shangwako ile ei eekopi.
Ovanangeshefa ava ota va yandje ombedi kovanambelewa vo Customs kutya, omolwashike ava inaa va konaakona oidjalomwa oyo pefimbo vo va piti nayo peengaba nokufuta oi shoshela okudja ko South Africa oko hava landa oidjalomwa oyo ha veya okulandifa?
Ovanangeshefa, otava tanguna yo kutya, oikutu oyo hava landifa iha vei lande nande meefaabrika omo haindulukwa ndele oha ve i lande meefitola da yooloka.
Omunangeshefa Lukas Wedeinge mongeshefa yae ota ti omwa kufwa oikutu neenghaku aishe kumwe ili 110, ina ongushu N$36 000, omanga Gerson Titus ta ti mu yae omwa kufwa oidjalomwa yongushu yeeN$25 480.
Omanga omunangeshefa Johannes Petrus mongeshefa yae mwa kufwa, oidjalomwa yongushu N$12 000.
“Fyee ohatu kendabala oku likongela omboloto pamukalo wongeshefa, noku yandja yoo oilonga kuvamwe, ngaashi ame onda kuta ovanhu veli vatatu, paife openi handi ka hanga oimaliwa yokufuta ovanailonga, nokufuta onhele omo handi landifile?” umwepo womo va nangeshefa osho a tumbula.
Otava hokolola kutya voo ina va hangikamo modoolopa eshi oikutu yavo ya kufwamo omwahangika ashike ovo ha ve va landifile, shaashi voo ova hangika va ka teka oilandifomwa yavo.
Mokwaaluka eshi vaya ko keembelewa do Customs mo Lüderitz otava ti ova lombwelwa kutya, oikutu yomadina oyo ya kufwa meengeshefa davo otai tumwa ko Windhoek opo ika konaakonwe, ngee oyo shili ile oikengelela. Ta vati ova yelifilwa kutya ngee kaifi yoikengelela otave yaa lulilwa, nongeenge oyoikengelela, otai kahanaunwapo noku xwikapo.
Ovanangeshefa ota va indile opo ovanambelewa vo Customs va kale vena omashina oku konaakona oikutu yomadina oyo hava kala tava fekele kutya oyoikengelela. Tava yandje omayele kutya, ota shika kala shili pauyuuki ngee tava kala noku konaakona pefimbo opo ovanhu tava eta oilandifomwa oyo moshilongo, oshoyo ngee tava ile oikutu meengeshefa, vakale noku ikonaakona pefimbo olo tuu olo.
Ovanangeshefa ava ova yandja yoo ombedi kovanambelewa vo Customs tava ti, ova yukululamo ashike oilandifomwa meengeshefa daava vatatu, ndele ina vaya yoo meengeshefa da yooloka modoolopa.
“ Ota shi tu nyemateke unene oikutu yetu oya kufwamo metitatu ladjako ashike eshi hatupopi nena ngaha Omaandaha, otwali hatu ende meefitola dimwe modoolopa ndele oikutu yomadina ya faafana naayo yakufwa meengeshefa detu omo ili momalandifilo.
Oshikonga oshali shina oku kwa telamo eengeshefa adishe modoolopa, kashili pau yuuki.” Ovanangeshefa tava yandje ombedi.
Omupedu wiliki moshikondo sho Customs koumbuwanhu woshilongo Boas Haikonda, eshi apulwa ku Kundana, kombinga yo shiningwanima eshi, okwa tumbula kutya, ombelewa yaye inai yakula natango olopota oyo, okudilila koLüderitz, ashike okwa koleka kutya ombelewa yo Custmos otai kendambala oku keelela oikengelela oyo tai ndulukwa ongee omoidjalomwa, nomoinima ya yooloka, tai landifwa moshiwana.


text:
NAIROBI – Namibia okwa kanifa omhito yaye yoku kufa ombinga mekopi lounyuni lokatanga kokeemhadi muAfrica (Fifa Africa World Cup 2014), konima eshi a lwa ondede koKasarani stadium moshilando pangelo sha Kenya, Nairobi.
Ekopi o la tengenekwa li ka hovele momudo twa yuka 2014.
Oudano owa kundanekwa wa li wa hovela nengungumano eshi ovanyandi vokatanga va hovela nokufuula ovatali vetanga, konima eshi omapapa anene muAfrika (ovadanauki vopokati )Petrus ‘Dancing Shoes’ Shitembi (Namibia) nomunyandi tanga waKenya Victor Wanyama, va li tava ondola omesho.
Okudja pehovelo loudano ovadani vaBrave Warriors ova danauka nomukumo no inava mbadapalekwa kengafifi olo la li ta li yaambidida ovaneumbo Kenya. Obrave Warriors oya li ya pewa eecorner dihapu ashike ine shi pondola.
Omudanauki wokomesho waKenya Dennis Ochiong okwa danauka noudinini a kala ta kondjifa omhito nokupitifa etanga li fike monete. Okwa ka tokelwa, ina dula ku shi pondola eshi Dudes Mwedihanga naChris Katjiukua va kala tava kondeke eenghendabala daye adishe.
Bulky Kenyan omudanauki wokomesho Dennis Ochiong okwa kendabala neenghono okukelela kombinga yaNamibia
Ashike ovadnauki vokonima Dudes Mwedihanga naChris Katjiukua ova longa noudiinini mokukelela etanga
Nonande a li a xutwifa etanga pehovelo, konima vokafimbo kaxupi etatadingonokoafimbo li tameke, Tjihonge okwa kendabala ku keelela okoola onhi-2 yaKenya ,a kandeka etanga laOchiong oo kala ta tyatyaleke.
Konima yokafimbo kanini kefude po(half-time) eespana adishe 2, oda hovela nomukumo.
Ashike okatanga oka kala taka ungaungwa nako unene pokati kokapale. Novadanauki ngaashi Duncan Ochieng ka li a mona eemhito dokukwata etanga, osho yo ovadanuki vokomesho vaNamibia Jacobs and Shitembi ovo va li ta va danauka noudjuu molwa etukauko lavo mokapale, nosha xutwifa eemhito dihapu dokupitifa etanga.
Omudeuli wetanga Mannetti, okwa tula Deon Hotto oo e shivike nawa omudanauki wopokati wospana yoAfrican Stars ponhele yaHeini Isaacks, ashike etokolo inali lundulula ekwatafano lovadanaukitanga vaKenya ovo va twikila nokukandeka Brave worriors i ha tule mo okola.
Konima eshi Jacob a fangela etanga mombada tali ka fikila kombinga yokoola, Shitembi okwa tokelwa ku hanga etanga la wila meke lomukwatitanga waKenya
Omudeuli Manetti, okwa hetekela okuxupifa ospana yoBrave Warriors nonande inashi ka pita, eshi a lundulula ovadanauk-i tanga vape vakwao. Louis okwali a kufwa moudano ponhele yaye pu ye Kumbee Katjiteo, ofimbo pohele yaShitembi pa tulwa Riaan Cloete. Omalundululo okwa eta po ashike exwepopalo linini, nonande oudano wa li muwa, oBrave Waorriors inai ke shi pondola opo i wanife oitwa I duleku kufa ombinga mefiyafano loudano wekopi loFIFA lomudo 2014. Obrave Worriors oya ya mongudu F (Group F) omo mu na eesapna dikwao edi inadi shi ppondola.
Kexulilo, oudano owa li muwa. Namibia okwa kondja neenghono nande ina fika ponghatu opo kwali a faneka. Okwa kundanekwa ospana yaNigeria oyo yafindana mongudu yeesapana dikwao, eshi Olomakaya, ya denga mo Malawi moshilando Calabar, shNigeria.
KuCarlos Kambaekwa


text:
OSHIKANGO- Opolifi yoshitukulwa shaHangwena natango otai endulula ekunghililo koshiwana shiha kundafane vali ongeshefa novanhu vehe shiivike.
Edi, oda tumbulwa komupopili ko wopolifi moshitukulwa shaHangwena sisante Kaume Itumba, eshi opolifi ya lopotelwa oshivike sha dja ko ovanhu ve dule vatatu va nyekwa oimaliwa okupitila mekotokelo.
Itumba ota ti vahapu va tulwa mokatoo keengangala ohava lombwelwa kutya ope na ekontainer leeshi dihapu tadi olo omolwa odima yolusheno, onghee otadi fandifwa po.
Ovatulwa mokatoo ohava etwa poivelo yeefitola dovaChaina mOshikango, pa tulwa ovakainhu ovo va ninga oilongifo mokatoo nohava fiifwa eendjato poivelo, manga ovalandi veeshi tava twalwa kwaau ta landifa eeshi meeraka.
Mokwaaluka, nakupewa ondjato okwa ya nale. Oshivike sha dja ko ovanhu vatatu pOshikango ova lopota va nyekwa oimaliwa umwe N$2000, mukwao 1500, na umwe kwa li a lopota a nyekwa omayovi 10 000, osho a yelifa kutya nani okwa nyekwa N$ 300 komuAngola.
Vahapu tava fekelwa mokulonga oilonga ya tya ngaha ohava faduka po nokutauluka eengaba va uka moAngola,taku ti ovaAngola. Opolifi yaHangwena oya kwata omuAngola momafiku 4 Apiilili neudo a tula omunhu mokatoo e mu kotokela N$300 , nakukotokelwa ou naye omuAngola, oye a tandavelifa ehokololo oshivike sha dja ko kutya okwa nyekwa N$10 000 naashi a lopota ehokololo kopolifi, omufekelwa okwa kwatelwa ponhele opo hadi modoolopa yaShikango nehokololo ola ka yelifwa kutya okwa nyekwa N$300 adike.
Opolifi otai kumaida ovo have ya okulanda kodoolopa vaha ye vali meenghundafana dondando novanhu vehe va shii. Sisante Itumba ta kunghilile ovalandi vaha fiye vali eendjato davo momatuwa noinima yongushu opo vaha hongolole eembudi. Oonakuningilwa sha nava kale hava koneke oipala yeembudi, shaashi vamwe ava va ika kunyeka oshiwana omafano avo oku li meesasiona dopolifi nohashi kala shipu okutala efano opo omunhu a ulike ou e mu kotokela. Itumba ta ti, oibofa nai lopotwe kopolifi meendelelo.
Nande oumbudi womatuwa makulu wa kofa po manga, sisante Itumba ota kumaida ovanamatuwa e holike keengangala hadi ka landifa moAngola ngaashi eeRV 4, ouToyota vakulu ta ti, oovene vomatuwa nava nangeke omatuwa avo peenhele da amenwa, omatuwa naa tulwe omakumba oku a amena. Ota ti, keshe moshivike opolifi yaHangwena ohai lopotelwa ovanhu ve dule puvane va tulwa mokatoo, mwaava inamu kwatelwa ava va nyekwa eendjato noinima ikwao. Opolifi otai konaakona oshiningwanima shoshivike sha dja ko eshi ya kwata oipakete 20 yomakaya oYes a dja moAngola, moshivike omu oya kwata oipakete 20 ponhele imwe tai lopotelwa vali oipakete yomakoya oo tu oo oipakete ihetatu oyo paife ili kosasiona yopolifi kOshikango.


text:
Tuulikki Abraham
Keetmanshoop – Ekopi laNgoloneya wa//Kharas olo opo la danwa oshikando shotete mondjokonona poka pale komaudano moKeetmanshoop, mehuliloshivike olo twa dja ola enda nawa.
Palopota oyo ya yandjwa komunambelewa mombelewa yaNgoloneya wa //Kharas Lukas Shekwaanyena okwa tumbula kutya, ekopi langoloneya olo la danwa oshikando shotete, ola li la unganeka oudano wosoccer oshoyo oudano wetanga lomokambaba. Oudano wekopi laNgoloneya owa li wa yeulukila eesipana adishe domoshitopolwa sha//Kharas.
Eesipana di li 8 oda li da kufa ombinga metanga lokeemhadi, neesipana di li 8 oda li da kufa ombinga metanga lomokambaba.
Shekwaanyena okwa tumbula oudano wa enda nawa, ngaashi osho sha li elalakano oku unganeka oudano watya ngaha. Okwa tumbula kutya nonande oudano wa danwa oshikando shotete odula yoneudo, okuniwe omafaneko opo oudano wekopi laNgoloneya wa//Kharas u kale hau kala ko odula keshe.
Osipana oyo ya yangatapo ekopi loudano wokatanga kokeemhadi, Ospana yomomo Keetmashoop modoolopa ya findana N$10 000.00 neemedalia doshingoli di li 20. Osipana yokoKarasburg uushilo oyo ye ya ponomola onhivali oya pupulwa kombuda N$5000.00 nee medalia doshishisiliveli di li 20. Osipana yokoKeetmashoop Komikunda oyo ye ya monomola onhinhatu, tai pandulwa neeN$2500.00 oshoyo eemedalia doshikushu di li 20.
Omudanitanga ha danene osipana yokoKarasburg uushilo Rowan Rooi okwa pewa epapa eshi oye a tulamo eekoola dihapu di li 7.
Koudano wetanga lomokamaba, osipana yomoKeetmanshoop modoolopa oyo ye ya ponhomola yotete ya findana N$4000.00 neemedalia doshingoli di li 10. Osipana yoko!Nami#nus oyo ye ya ponomola onhivali, ya pewa N$2000.00 neemedalia dosiliveli di li 10. Osipana yokoKarasburg uushilo oyo ye ya ponomola onhinhatu, tai pewa N$1000.00 neemedalia doshikushu10.


text:
Komudindoli woshifo Kundana
Elelongerki loUniversal Church Kingdom of God (Universal Church) otali nyamukula komishangwa doikundaneki koFacebook mOmaandaxa omafiku 30 Kotoba 2017
Oshikalimo shoinyanyangidwa oyo osha tula ongeleka mefano lii, nouyelele oo uli mo owa puka. Omashangelo a puka notaa shundula a shangwa kovaleshi ovo va tala ouvideo ovo okwa nyika omalundilo manene oo ehena omakanghameno no kae na kutya okwe li kolelela kushike.
Otashi udifa nai kutya omutoolinghundana ine li ufa komifindalandu doutoolinghundana eshi ina ninga ekwatafano nongeleka opo i tye kosha komalundilo oo tai ningilwa.
Omolwa oshinyolwa osho shi li olwaamambinga, edina longeleka ola nyata nosho yo efano layo molwomapopyo eheli pauyuuki kombinga yongeleka mokati koshiwana.
Shaashi enyanyangido loshinyolwa tashi yandje ouyelele wa dja keembinga adishe ola pumbiwa, elelongeleka otali pula opo i pewe oufemba opo linyamukule ko koshinyolwa osho, lo enyamukulo li ye apeshe opo pali pa nyanyangidwa oshinyolwa shinya nomoshifo shaKundana tashi landula ko (shonena).
Elelongerki laUniversal Church, ongeleka yopaiwana oyo yeli kolelela kelongombiibeli, oya uda oshiningwanima eshi, momafiku eshi a li 26 Kotoba 2017, eshi omukainhu e ya kongeleka kOndangwa ndele teli hokolola kupastoli nokutya okwa dipaa okaana kaye, eshi ningifwa kehandu.
Elelo longeleka noilyo yalo alushe ohava udifwa nai koiningwanima ya nyika ouxwapindi noyomahepeko. Ashike moshiningwanima eshi omukainhu ou okwa dimbulula kutya okwali a pumbwa ekwafo, nomolwaasho e ya ye mwene kongeleka opo a ka popye nomufita.
Moshito, oshikalimo shelihokololo ohashi talwa ko onga oshiholekwa ashike mongaha opali pena oshikulumuna shi li kondje yoveta sha longwa, unene tuu eshi kwali tapa ulike pena omwenyo wokaana uli moshiponga, nongeleka oi na oshinakuwanifwa shopaveta oku amena onghalonawa younona.
Molwaashi otwa shivifila omubishofi wopashitukulwa nomupolifi oo e li oshilyo shongeleka opo a yandje ekwafo paifano laye.
Omupolifi okwa lombwela oshikondo shokuungaunga noimbuluma ya nyika omadipao mopolifi nomukainhu okwa kwatwa po. Okwa li kwa teelelwa a holoke momhangulilo yamangestalata waNdangwa momafiku 30 Kotoba 2017.
Kundana okwa li a shanga: “Ovanhu vahapu mOndangwa mwa kwatelwa ounona vofikola ova ongala paife pomhagulilo yaMangestalata waNdangwa tava nyanye, notava pula opo omukainhu Kristophina Ngesheya 31 oo vati a dipaya okamonamati keedula 10 opo aanyenwe okuli futila mo modolongo.
Ovakalimo otava hokolola Ngesheya a dipaa okamona a shikula elombwelo eli pewa kumwe womovaleli vongeleka yoUniversal Church mOndangwa. Onghee tava pula opo ongeleka oyo i tembulwe mo mOndangwa.”
Ongeleka ohai longo omalongo oshili opambiibeli mwa kwatelwa oipango naasho sha indika edipao. Elalakano loUniversal Church okuudifa evaengeli, ngaashi hai shi ningi mounyuni aushe.
Omahongo aeshe okwa kanghama kombiibeli oyo hai tu oilyo omukumo opo I kale pauKalunga nokuninga omatokolo a nyika eendunge noku li mondjila kombinga yaasho va hala. Ashike nande ongaha, omunhu keshe oku a oufemba nota dulu oku kalela po oshidjemo shoilonga yaye. Ongeleka oya yemba nomufindo oilonga keshe iheli paveta, iheli paunhu nomalihumbato a nyika oubalibali.
Vali, ongeleka oyeli tula mo okuhonga ovanhu kombinga yomahepeko nohai ya po neepologalama oku kwafela ovo va ninga oihakanwa yomahepeko ile va ninga oihakanwa yoilonga youlingilingi.
Omalundilo a ningwa kwaavo tava ti ongeleka oyousaatana, ongeleka yomilaulu hai longo noulodi ova puka filufilu, nomalundilo avo kaana omakanghameno. Elelongerki otali a nye nolakala kokule omalundilo oo.
Ngee owapumbwa omauyelele mona Nametso Mofokeng, kongodi +27 11 224 3400. – Omukanda owatumwa kOshikando Shomauyelele sha UCKG.


text:
Elaka la popilwe kovakulu vonale, fiyo omefimbo eli tuli nena, otali wapalele naana monghalo omu tuli.
Monale omunhu opo a pewe oufita weengobe ile oufita woikombo a tule moshiunda shaye a life, okuna okukala ena nale oimuna ya ye mwene moshiunda nonande kaihapu.
Eshi okwa li hashi ningilwa shike mbela? Okwali hashi ningilwa ngaha kutya nakupewa oufita nena ngeenge kena nale oimuna yaye ei eli kongela yeemwene, ovanhu okwa li havatila okumupa oufita woimunha molwaashi ota dulu oku ilyapo, shaashi na ye mwene okwanyengwa okukonga nande okakombo ngo aka kokamushila kaxupi.
Hano eshi otashi ulike naana kutya opo uninge mwene womukunda mefimbo lonale, ouna ngo okukala omuyamba wonhumba nge weengobe ilo holimi oilya ya nyenga eenghuti. Mbela natango eshi okwali hashi ningilwa shike vati?
Osheshi omikunda okwali hadi likolwa kwaava vena oimuna molwaashi ovo hava mono nomhito yokukafuta eengobe edi hadi kala tadi pulwa kouhamba opo u nangale omukunda oo u ninge woye, oshitivali ovanhu momukunda okwali hava tila okulelwa kevaya molwaashi oshanyika oshiponga una ngeenge tali pangele nokuyandja eeveta. Mbela nee omavaya olufo lavo lukunangala omikunda nokuninga ovaleli molwaashi vo kave naashi vena okwali tu hava mono omhito? Mbela oshike oshiwana nasho kwa li hashi nyakukilwa nokuhafela ava tava ningi ovaleli vavo ngeenge nena vo ovayamba?
eheno oshili okwali shili mondjila, molwaashi omuyamba wo nhumba ngeenge okwa ningwa mwene womukunda, ndele vamwe vomomukunda waye tavafi ondjala, ilo eumbo lonhumba la kwatwa koshiponga shomundilo, mwene womukunda ou okwali hadulu okutondoka onghuwo ei noupyakadi ou okwali hauwile komapepe aye.
Nena ngeenge ove kuna oimuna ndele nokapya koye kokulima okefike pokapale ketanga, ngeenge owa ningwa mwene womukunda onghuo ei oto ke itondoka nashike ngeenge naave eshi wadja keumbo tomatuka onghuo owalele ondjala?
Hano mounyuni wonale omuyamba oye ngo kwali hadulu okuninga omuleli molwaashi okunasha nale otadulu nokulela oshiwana.
ove oto ka ningwa omuleli ngaipi ngeenge owa nyengwa nokulima epya loye, oshiwana osho ngo to ka dula sho osho shihapu sho oshidjuu nokukalwa nasho, ovanhu oto ke vapa shike?
Paife natu taleni ne kovaleli vomefimbo lopaife, ovanaimaliwa otava futu oovene vomikunda novanambelewa ava veli komesho opo va kale tave vatale omesho makula una ngeenge tashiya pokutofamo nokuulika kutya olyelye ta ningi omuwiliki ponHele opo.
Oupyakadi wa kula ohaukala nee apa, oonakuningwa ovaleli vonhumba ile vongadi ngeenge vo ovayamba nale, ndele tava mono ne eemhito dokupewa oipundi, ihava ka tala vali oshiwana eshi osho sheva pa omito opo vaye koipundi.
Ponhele va tamekele koshiwana nokutala eemumbwe dasho, ava ohava tamekele oilonga momaumbo avo nokuwapaleka eenhele davo nokunana ovakwanedimo vavo vevatule naana peenhele apa pwadjenga molwaashi ovo veli komesho, ouwahepa hepelela.
Epulo shiwana paife olili ne apa, ovafyoona naava tu he na oimaliwa ile tu eshi ovayamba vonhumba, fyeni ohatu ka ninga ovaleli naini nongeenge twa longa shike opo tu talike omesho makula nashe tu mone yo omhito yokupewa oipatululo youwiliki?
Ookatale konawa naava hava kala komesho otave li popile ngaha, vati ovatekulu voo tumbe ekutu ngeenge otwa ningwa ovaleli nokutulwa komesho, ohatu tameke okunukamo omwenyo komaliko oo twa tulwa puoo ilo nefimbo limwe vati ohatu tameke okuvaka omaliko oshiwana nashe hatu tutile oku hatu monene eemofi.
Epulo olo ne vali eli ngaha, hano mboli ovanhu velipipo vawa nokuningwa ovaleli, ngeenge ovayamba eshi tava tulwa komesho otava tameke okuliyambapaleka, vo ovafyoona nge nashe twa tulwa komesho nashe ohatu nukifamo vali eemwenyo molwa oku ha shiiva omaliko kwetu okudja konale?
Pwilikineni shiwana, oshili kamu ihole osheshi ohaimutu keemwenyo nokomitima.
Ngaashi ame ou handi popi apa, ndele oshiwana tashi kendambala shi ninge nge omuleli wonhumba ile wongadi, nande onda pewa ngo ndikale hai topolele ovakwashiwana oikulya yoshikukuta momikunda mwinya, nena eshi muna okudimbuluka osheshi kutya oukutu aveshe voshikukuta ohai tutile manga keumbo letu ndele she hatudi ondjala manga, nye manga tamu muka muli momikunda omo.
Nongeenge omwafa tamu pula pula nge unene, ame handi mu lombwele kutya oshikukuta inashi fika natango osheshi ololi yepangelo oya teka, otamu ka pula lyelye ngeenge oshili ame aame handi mu lombwele ou nda pewa ndi mulele.
Ame mwene onda hala ashike okushiyeleka nawa kutya, efimbo limwe inatu pumbwa okungwangwaneka eemwenyo detu noku nukifamo omitima detu ngeenge tu wete ovayamba tava ningwa ovaleli vetu lele, osheshi vamwe ohava yandje ngo nale eeshali moshiwana, nonande efimbo limwe navo kavena oshil.
Vaefeni vaye komesho osheshi oko va kala nale, oshitivali fyeni ava tu he nasha nale ngeenge otwa ningwa ovaleli nokutulwa komesho, ndele hatu ke li haluka twalya po oinima yoshiwana. Ngeenee otwa tulwa meedolongo ohatu ke li futilamo nashike she katunasha nale?
Koneka nawa eshi to lesha,ndele ino kala ashike wa panda eendada eshi dili omutete, osheshi eshi handipopi apa ngeenge inashi ku pamba oshili oshakwatelamo omushiinda shoye, ilo naame ou handipopi sha nyodolange.
Shiwana hano omafano ngaashi oo osho naanaa tashi ulike kutya ito dulu okulelwa noku kwatelwa komesho komunhu oo naye a pumbwa oku yambididwa,molwaashi oshanyika oshiponga ote ke ku fiya mondjila omanga inamu fika muli molweendo shaashi naye okwaloloka okwa pumbwa ekwafo, ashike longeni moshili otamu limi eenghudu nye onye ne nawa mwa tulwa komesho mu tale eshi ta shidi kwii.
Natango onda hala oku mu dimbulukifa kutya, efimbo limwe oshevene hatu ningi ovanhu eembudi, molwaashi ohatu va pe oilonga vaumbate omakutu oufila komitwe nonande omakutu kaeshi avo, nokonima ava ngeenge va twala noku tanaunina omakutu aa komaumbo avo, sheni a tu tameke okupopya kutya edi eengangala dili komesho yoshiwana.
Natu yelekeni utale, moshilongo shetu omu otunamo ovanangeshefa vetu vakulu vakulu.Nande otwa yeleke ngo ngaashi Omundokotola wetu Tatekulu Frans Aupa itatu mu popile mowi, omushamane ou ngeenge owe mu ningi omuwiliki a tukule ne nande oikulya yoshikukuta ngaashi ame kwali haipopi, nena ngeenge oikulya ei apewa kepangelo oyapupo, omushamane ou oto ka hanga vali takufa oikulya mondjato yaye ape oshiwana.
Hano eshi itashi yelekwa naame ou haitutile vali oikulya keumbo letu, eshi osho naanaa tashi ku ulikile mboli kutya haatushe tuli moshiwana ndele ohatu dulu okuninga ovaleli nokuya komesho yasho tushi wilike. Ouleli owa pumbiwa ashike oshili owa pumba, molwaashi omuleli ohakala omuleli keufano, ndele haku longifa eembumbo molwaashi atusheni out shishi kutya oshimaliwa ohashipopi omalaka aashe.
Epulo olo la kwatelamo nelongo, omolwashike una okutuma omunhu mukweni opo a twaalele oimaliwa yoye kOwambo, ngeenge mboli nomokabesha omu a londa owauda naana kutya okwafutilwa olefa? paife ndishi ngeenge oimaliwa oyo okweilipo owa hala okutya ombudi?
Omolwashike oimaliwa oyo inoipa nande omushingi wokabesha ou uwete talongo noimaliwa? hano efimbo limwe onye hamuyandje omikundu kovanhu nye mu va ninge eembudi molwashii otamu va twike omikudu itaa ve di dulu.
Ovanhu ava venasha ovawa, ndele oshili peemhito dimwe ovalulila wani, otadulu okukudenga nenghava ndele kopolifi oye ta fikiko tete ilo efimbo limwe a dengeleko ongodi molwaashi okwa shivika nawa, ndele ove to uya vali umamgwepo, ove oove wa dengwa, ovapolosi eshi tavadi oko ongaashi naanae eembidi tadi taataya oikombo.
Oshili vo itava dulu okukupwilikina ove eshi wa hala okupopya, molwaashi ove omunhu wakauwalala, ndishi ondemulombwela ngo kutya oimaliwa ohaipopi omalaka aaeshe, yo ihai finana yo ihaitila oumbada.
Natango otakutiwa, ovamonisha otadulu okuvakapo oinima yoye, ndele talopota meendelelo opo uuye umangwepo ove owaya kodolongo ove owa dengwa nawa nawa,ngeenge owapula ovapolisi ekwafo ohavakala ve ku tilyanekela omesho, nefimbo limwe ohava kala va hala veudindemo nokuli molwaashi ovalombwelwa nawa.
Ou wahepa osho ashike una oku kalangaho, inda ne uka konge oilonga utale, ouna okufuta manga nokupulwa oimaliwa opo ukutwe moilonga, kushi ne kutya oimaliwa oto ihange peni ove oto kongo nee nawa oilonga?
Uhu ayee vakwetu! ovayamba vanyengwa uli nande omefundula lonhumba ndele ove ouli koshiunda to yuvu eengobe, eshi ngo tokauda, otakuti meumbo oikulya oya pwamo nombelela vati omwashaala ashike omitwe deengobe, nye inamu lya ava mwali koshiunda, eshi tashikupe okandwi ashike keelandekulusa dauka kwinya ovanhu valya vaya nale.
Pita nee ongula toyi koshipangelo ukamone nande ondokotola utale, omunhu tolipula ngo toti aayee aame ngo wotete molwashi aame nda fikamo tete, omukengeli apa ngo tanhuka oto hale okutya pamwe okwadja nande omeembuli doshipangelo, ye okuli komesho, ye nale oye wotete, shima nee wa hetekele okupula ovapangi elandulafano kutya olili ngaipi, aayee utya ve ku tilyanekele omesho vafa vali okaana kamudesha.
Ava twahepa otuna okukala twahepelela na fiyo exulilo letu molwaashi osho twapewa kOmwene tukale ngaho, nye tamu dimbuluka ne kutya eulu loye ka li na fiku likakale lili kekofi keshe fiku okomesho noinima tainyika nawa olo ngo hali yuudu tete.
Omadiladilo moshinyolwa eshi oo mushangi yee mwene no kaashi a Kundana.
JOHN YA TUYENI
MRTUYENI76@GMAILA
CELL 0812988549


text:
Oshali omomumvo 1957, sho nda mono ondhalate yandje yi li popepi nokuteka, ondi ilongekidhile okushuna kegumbo. Manga nda li ndi na ko oomwedhi mbali ondhalate yandje yi teke, onda tokola okwiilandela okambasikela kandje, nondi ilandele okambasikela koPhillip.
Elalakano lyokulanda okambasikela olya li, oku ke ka longitha ngele nda shuna kegumbo moku ka shingitha iinima yandje.
Natango sho nda kala tandi shingitha mookomboni, osha li ngaa sha dhigupalela ndje kashona okukikimba niilandithomwa kolupadhi okuza kokomboni ndjika nokuya konkwawo.
Nando nda kala tandi longele Muni gwaMbaye nuudhiginini, ondjambi ndjoka nda li handi pewa oya li ngaa ya nanga. Manga inaandi shuna kOwambo, aahona yandje yaHaiveleka gwaMuni oya longekidhile ndje ombapila yokugalukila kiilonga.
Ngame momutima gwandje kanda li nda hokwa okugalukila aahona mboka, oshoka oya li haa futu, aantu kohulo yoonyala.
Oshinima shimwe ishewe, osho shoka kutya, ombapila ndjoka nda pewa kuHaiveleka yokugalukila kiilonga, oya li yi li medhina lyomumati ngwiyaka a simokolele ndje okaholo, Longinus yaAbraham.
Sigo uunake nduno tandi kala Longinus yaAbraham? Itashi vulika. Sho nda kala mOmbaye onda koneke nokukundana wo kutya omu na ofabulika yaKeeninga, hayi futu nawa. Ngame onda li wo nda kundana kutya kofabulika yaKeeninga ohaku monika oompito dhiilonga yomalutayima haga futwa nawa.
Onda tokola oku ka konga ombapila yokugalukila kiilonga kofaabulika ndjoka. Sho nda yi ko onda adha ko Jordan yaAshipala, nokwa popi naahona, e tandi pewa ombapila yokugalukila kiilonga kOmbaye, ihe omofabulika yaKeeninga moshitopolwa sha Kernel shokupakelela oohi. Jordan yaAshipala oye a li ofolomana yaamoka.
Oshinima shokumona ombapila yiilonga yi li medhina lyandje, osha li sha nyanyudha ndje noonkondo, niilonga yomuKeeninga osho ngaa nde ke yi mona sho nda ka galukila oshikando oshitiyali kOmbaye. Okugalukila kuuhwi oshikando oshitiyali, otandi ke ku hokolola komeho.
Ondhalate yandje sho ya teka, onda shuna kegumbo.
Okutala keshina nokokambasikela kandje, onda koneke kutya onda li shili nda hwa uushimba.
Okwatya tuu eshina lyoku ka hondja kegumbo ondi na, ombasikela yoku ka shingitha ondi na, onda li wo nda landa oshipululo shoku ka pulula epya lyatate, ashike noshimaliwa wo koomuma onda li ndi shina.
Oshike we?Hako ngaa okuhwa uushimba honoo! Onda li nda nyanyukilwa okushuna kegumbo kutate nameme nokaamwameme. Iilonga yokOmbaye onda li wo
ndeyi pandula, oshoka ngame ngoka ndi na eithano lyuunangeshefa, oya li yi nine
ndje ooonzo ndatu oombwanawa dhokugongela iimaliwa yokulanda iinima
yilwe yokushingitha, osho
wo iishingithomwa yilwe mbyoka ndi na oku ka shingitha
ngele nda shuna kEvi lyIimpungu.
Sho nda zi ko kuushimba kOmbaye, onda
tameke okulanditha uunima wandje, oshoka oonzo adhihe ndatu tandi ka hokolola ngaashi tashi landula mokatendo 4.5,1 onda li nde dhi longitha nuukeka.


text:
KuTuulikki Abraham
Rosh Pinah – Kansela woshikandjohoololwa shaOranjemund na Rosh Pinah Rasalus Nangolo ita popile nande omadilaadilo oo a fanekwa ko mhina ya Skorpion Zinc, ikufe ovanhu 278 moilonga.
Nangolo okwa lombwele Kundana pehovelo loshivike eshi kutya, okwa kundafana nova kwatelikomesho voSkorpion Zink Mine, oshoyo ovakalelipo vehangano lovanailonga, nelalakano a ude lela kutya, oupyakadi owa shike taukufifa ovanhu moilonga. “Onda lombwelwa kutya omhina ya Skorpion kaina omashina awana, onghee otai kufa ovanhu moilonga vefike 272, yo omhina tai etapo ehangano limwe olo lina omashina awana. Lo eli otali ka kuta ovanailonga vefike 450 ko kondalaka(contract).’ Nangolo a ulike. Ame ongomukalelipo wepangelo moRosh Pinah, ita ndi shi popile, shaashi osho otashi ulike kutya, ehangano loSkorpion Zinc ola hala okulongifa ovanailonga oilonga yombiliha, omo ovanailonga itaava mono nande omauwa asha. Oilonga yombiliha inai pumbiwa nande, no ndina oku ikeelela.” Nangolo osho a tumbula. Okwa lombwela ovakwateli komesho vomhina ya Skorpion Zinc kutya, kavena okukufa ovanhu moilonga, nomauwa avo, ashike osho ita shi imbi, ehangano li etepo okondalaka oyo ina omashina, yoo taikutu nee ovanhu kokondalaka vomwaaluwa ufike 172, uwede nee ovanailonga ovo veli 278, ndele haku va kufa omauwa avo, voo va aluke vakutwe ko kondalaka.
Okwa twikila noku yelifa kutya, ombelewa yaye oya yeuluka oku twikila eenghundafana doludi eli, noku li yoo ha yandje olopota yaasho tava kundafana kuNgoloneya woshitopolwa sha //Karas Lucia Basson, oshoyo ku Minista woilonga.
“Oinima yoludi latya ngaha otwa pumbwa oku ikeelela, osheshi ou omukalo ashike wovanhu vamwepo va hala okuli yambapaleka, paku etapo oKondalaka yoludi olo, omanga ovakwashiwana, ovo valongela nale omhina tavai moluhepo, noku ka longa kokondalaka, omukalo oo inau pumbiwa vali moshilongo.” Nangolo osho a kumaida.
Omukalelipo wepangelo okwa tumbulula kutya eenghundafana ota di twikile, nelalakano olo ena olokukalekapo omahupilo moshikandjohoololwa shaye.


text:
KuTuulikki Abraham
Lüderitz – Ovanyasha moshikandjohoololwa sha !Nami#nus ovena omafaneko, opo va longe noudiinini neudo, moku li yambulapo moshikandjohoololwa.
Eshi osha yelifwa momutumba omo ovanyasha vali vaongala pEndiki lovanyasha moLüderitz, Olomakaya ladjako.
Ovanyasha ovali vaongala nelalakano okutopolela fana omauyelele, a nghene vena okuyambulapo ovanyasha vakwao moshikandjo osho.
Ovaongala yo okutopolelafana eewino nokuninga omafaneko aasho va shonheka valonge odula yoneudo, okushilonga nookuli manga veli lela pehovelo lomudo.
Momutumba watya ngaha, ovanyasha ovatokola opo va xwaxwameke vakwao modoolopa, tave shiningi omwedi aushe Febuluali. Ova faneka opo ku ningwe oyoongalele momalukanda a yooloka momahuliloshivike.
Omayele nomafaneko oo tava mono okudilila moyoongalele omo, oo nee tava ka tula poshitaafula noku tula melandulafano, osho vena okulonga neudo.
Moku popifa ovanyasha Jan Scholtz woshikandjohoololwa sha !Nami#nus, okwa tumbula kutya ovanyasha ovena okukumikwa, vadule okukufa ombinga, moipambele yavo.
“Mokukufa kwavo ombinga opo ashike tava mono omhito yoku yandja omayele, nomafaneko avo, kutya nee opashikandjo , pashitopolwa, pashiwana, noshoyo mounyuni’ Scholtz a wedapo.
Ovanyasha ngee vakala ve litulamo moku kufa ombinga mo yoongalele, nopeemhito adishe tadi yandje omauyelele, opo ashike tava dulu okufinda omashongo oo eva palamena, nokuhanga omalala kano okuhumifa komesho, oshilongo.
Scholtz ta tumbula kutya Namibia okwa pumbwa ovanyasha vena omakanghameno neenghono. Ovaleli vokomongula vena omadilongo mawa, nounghulungu, tava dulu okunduluka noku etapo sha, tashi humifa komesho oshilongo.


text:
Ngaashi nde shi hokolola metetekelo kutya , miilonga yaHaiveleka manga inaandi lundululilwa kokuninga otee yaahona, otwa li hatu longo nokupingathana, ooskofa mbali. Oskofa yimwe otayi longo omutenya oshiwike shimwe, omanga onkwawo tayi longo uusiku oshiwike shoka. Iilonga mbika yopaskofa oya li ya pe ndje ompito ombwanawa, yokulonga iilonga yokweelufuna. Esiku limwe onda yi ndi ka konge iilonga pomusamane Martin Nambili, ngoka a li e na iilonga yokutholoma oondhopi, nokwa zimine ndje.
Elalakano lyoku ka konga iilonga puNambili olya li okugwedha poshimaliwa shandje shoka nda li handi kwata muHaiveleka, opo uuna tandi ka shuna kegumbo, otandi shuna ngaa nda manga sha kola. Onda li nduno handi ningi, oshiwike shandje shokulonga uusiku shampa she ya, omutenya ngame otandi ka longa nduno kuMartin Nambili. Omusamane Martin Nambili nguno tandi popi mpano oye ngaa ngu a li ha ningi oondhopi dha Bantu Belehegings Korporasie [BBK], shoBBK a li ta tungu Oshakati tango. Martin Nambili, okwa li ha pewa Oosamende ku BBK, Ta ningi oondhopi ye ta futwa. Omagumbo ogendji mOshakati oga tungwa noondhopi ndhoka a tholoma.
Pethimbo ndiyaka nda li tandi longo koMbaye, Martin Nambili, okwa li ishewe nduno e na euvathano lyokutholoma oondhopi kOmbaye. Uuna nduno ndi na olufo lwokulonga uusiku, opo nduno nda kala handi longo puye pethimbo lyomutenya. Ngaashi nde shi popi metetekelo, elalakano lyandje lyokulonga puNamibi, olya li okwiigwedhela ko okamaliwa pwaambyoka handi kwata kondjambi yandje ya Muni.
Omukulugwonale ndishi okwa tile: “Mutumba ethete” odhoshili. Okulonga kwandje puMartin Nambili, okwa li ku nine ndje omupondo. Pomusamane Nambili, otwa li hatu longo po tu li yatatu. Mesiku, otwa li hatu tholoma oondhopi omayovi gatano. Omusamane Martin, okwa li he tu futu othilinga moondhopi eyovi limwe. Moondhopi omayovi gatano, otwa li hatu futwa iithilinga itano mesiku.Kiilonga yandje yoHaiveleka onda longele othilinga notiki mesiku.
Komwedhi onda li handi kwata oponda nomulongo.Uuna tandi longo uusiku muHaiveleka, owa li nduno ho adha mesiku limwe ndina othilinga notiki kiilonga yetu yaHaiveleka, kwa gwedhwa iithilinga itano ya za mokutholoma oondhopi. Muule woowili omilongo mbali nane, mondjato yandje owa li to adha ndi na mo iithilinga ihamano notiki. Pethimbo ndiyaka onda li ndi na iimaliwa oyindji. Egwopevi lyoshimaliwa shandje komwedhi olya li owala hali holoka uuna nda yi moskofa yomutenya kiilonga yetu yaHaiveleka yokondhalate, oshoka iiwike iyali mbi nda li handi longo omutenya kuHaiveleka, kanda li handi vulu oku ka longa kuMartin Nambili, oshoka oondhopi dhe kadha li hadhi tholomwa uusiku.
Iilonga yokutholoma oondhopi nando onde yi longo pamwe niilonga yandje yesiku kehe, kaya li iidhigu unene, oya li owala shila iidhigu kaantu mba aanyenge. Ethimbo ndyoka omalutu getu oga li wo ga nyashuka nogu udha oonkondo. “Hapoo, otwa li hatu matuka.To tondoka to ka shukula. To dhenge notshipilangi. To mikisa osamende nevi notshuupulo komake, tweendelele.” Shampa oondhopi dha adha omayovi gatano, tse otatu zimbuka.
Shampa nda lala miilonga uusiku, otandi ka dhenga owala oondhopi ndhono, ndele lwopoyimwe nombali mpeya go omayovi gatano oga anda. Ngame otandi yi koshipondoka nokuli ndi ka lale po kashona, opo ndi ka tameke iilonga poheyali yokomatango.


text:
Tuulikki Abraham
Lüderitz – Ovanafikola ovo ve shi endifa nawa momukokomoko womudo pofikola yoLüderitz Junior Secondary School ova pewa omapapa, mehuliloshivike mosaala yokuongalela pofikola opo tuu opo.
Ovalongwa ovo va longa noudiinini, ongee omo ku lihonga, ile omomaudano, nomoinyangadalwa aishe i na sha nofikola, ovo ve shi endifa nawa ova pewa omapapa, aasho va longa noudiinini momukokomoko womudo, mwa kwatelwa nongudu yolwiimbo yofikola.
Pofikola poLüderitz Junior Secondary School, ope na ondodo 8 no9, eengudu odo di li momufindalongo mupe, oo wa tulwa moilonga okuhovela odula ya dja ko.
Mondodo 8 MIlu Simau oye e ya ponhomola yotete kovanafikola ovo ve shi endifa nawa moule wodula, ta shikulwa kuLotty Shipepe, naau e ya ponhomola onhi 3 oye Gabardt Nankanyala.
Mondondo 9 Rebekka Heelu oye eya ponhomola yotete, yee oye a findanapo epapa lomuhongwa dingi mosfikola ayishe, shaetifwa koupenda oo a kala ta longo noudiinini, okudja odula yaya eshi a li mondodo onhi 8, ndele fiyo odula yoneudo oye eshi endifa nawa. Monhomola onhivali omu na Hileni Haupindi, naSani Shipanga oye e ya ponhomola onhinhatu mondodo onhi 9.
Heelu ina holeka ehafo laye eshi oye a findana po epapa lomuhongwa dingi 2018 pofikola opo. Nomahodi taa kunguluka kolupanda, Heelu okwa tumbula kutya oshe mu pula elididimiko nelitulemo, okudja odula ya ya ndele fiyo odula yoneudo, ashike okwa udaneka ta pula komesho, opo a ka yangatepo vali epapa loludi eli mondodo 12.
Heelu, oo e na omafaneko okuke lihongela okushinga eedila, okwa twa omukumo ovanafikola vakwao vaha fye ounye, ndele ve litulemo melihingo lavo opo va dule okuhanga eendjodifaneko davo.
Omulongwa womondodo onhi 8 Sipho Andreas oye a pewa epapa lomoshimhungu shokutomhafana 2018, omanga Mansueta Aluvilu, Penondaadhi Nekundi, Eva Nongebda naTreasure Alao vapewa epapa mounongononi.
Mondodo onhi 9 Monre Bock naPhillipus Shipulwa ovo va pewa epapa lounongononi. Elgira Hummel oye a pewa epapa loudano kovakainhu dingi, omanga Josua Smith oye a pewa epapa loudano kovalumenhu dingi.
Ovanafikola ovo va kala mongudulwiimbo lofikola, navo yoo ova pewa omapapa avo novalongwa ovo va kala ovakwateli komesho vavakwao pofikola, oule wodula 2018 navo yoo ova pewa omamapapa.


text:
More in Gifs of the week
-
GIFS OF THE WEEK
via via via via via via via via via via via via via via via via via via via via viaSeptember 5, 2016
-
21 BEST GIFS OF ALL TIME
21 BEST GIFS OF ALL TIME #NOWOMAHAAugust 23, 2016
-
GIFS OF THE WEEK
VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIAAugust 13, 2016
-
GIFS OF THE WEEK
VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIAAugust 1, 2016
-
GIF OF THE WEEK
VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIAJuly 27, 2016
-
GIF OF THE WEEK
VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA...July 20, 2016
-
Best GIFs Of The Week
VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIAJune 27, 2016
-
21 Best GIFs Of The Week
VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIA VIAMay 31, 2016
-
Best GIFs Of The Week
This week’s best GIFs aren’t nearly as in your face as you’d expect them to be. VIA VIA VIA VIA VIA...May 15, 2016


text:
Tuulikki Abraham
Oranjemund-Ovakainhu veli manga kumwe mOranjemund, moshitopolwa sha //Karas otava kendabala oku eta po eemhito doilonga unene tuu kovanyasha, eshi va dika po oprojeka ye dina Decoran Recycling, yokulonga oipundi, oitaafula, eenghaku ,eendjato, nounima vopoitaafula, tave va longo, moinima oyo yali ya ekelwashi.
Omupresidente wo Southern Women in Business Linda Amutenya, okwa lombwela Kundana kutya oprojeka Decoran Recycling oya totwapo koshi yo Southern Women in Business, omo ovakainhu 21 ve limanga kumwe, tava ongele oshimaliwa, okudja meendjato davo vene va dule oku shakeneka epangelo ondjilakati, nokuyandja oilonga, kovakainhu vakwao na unene tuu kovanyasha.
Amutyenya okwa tumbula kutya, oimaliwa oyo ya ongelwa po kovakainhu, oya longifwa mokufutila omadeulo ovanyasha veli 15. Ovanyasha ovadeulwa kovanawino vadja poshishiinda longo South Africa, nghene tava dulu okundulukapo oinima yayooloka, tave ilongo moi ekelwashi, ngaashi omatayela,eetyupa, eembapila, eeplastika nosho tuu. Okwa tumbula kutya ovanyasha va 5 paife otava longo moprojeka Decoran Recycling mOranjemund, tava nduluka po oipundi noitaafula, ya longwa nomatayela eehauto, neenghaku, oundjato vopeke, oipeko yomambo nounima vopoitaafula. Oprojeka oya totwa muJuni neudo.
Amutenya okuna etumwalaka eli yukifa kovakainhu moshilongo ashishe kutya, na va kale vena ohole noshiwana, nava kwatafane, nokulongela kumwe noudiinini opo ashike tava dulu okutunga oshilongo shi yambukepo. Lavinia Shinedima naye okuli oshilyo sho projeka yo Decoran Recycling mOranjemund, oo ta tumbula kutya ovena omhumbwe yoshimaliwa, opo vadule okuyambula po opojoyeka ei. Shinedima ota ti ovena omhumbwe yeshina lokuhondja oilongomwa oyo tava nduluka, opo ikale ya wapala nawa yoo ihokiwe yoo kovalandi, meni lodoolopa ya Oranjemund, oshoyo moshilongo ashishe.
“Eshina lokuhondja olo twa pumbwa otali pula konyala N$100 000, onghene ngee otwa mono eyambidido, lopashimaliwa ndele hatu lande eshina olo, noku landa yoo oilongifo aishe tai pumbiwa, nena ohatu dulu okunduluka oilongomwa ina ongushu, osho tashi ka hapupaleka yoo neemhito doilonga, osho tashi ka vatela ovanyasha vahapu ovo vehena oilonga modoolopa ya Oranjemund,” Shinedima osho a popya.


text:
Anasayfa / Kuran-ı Kerim / Kuran-ı Kerim Meali
-
Kur’an-ı Kerim Türkçe Meali Oku – Kuran Türkçe Meali Oku
-
Nas Suresi Oku, Nas Suresi Meali, Kuran Oku
Felak Suresi Oku, Felak Suresi Meali, Kuran Oku
İhlas Suresi Oku, İhlas Suresi Meali, Kuran Oku
Tebbet Suresi Oku, Tebbet Suresi Meali, Kuran Oku
Nasr Suresi Oku, Nasr Suresi Meali, Kuran Oku
Kafirun Suresi Oku, Kafirun Suresi Meali, Kuran Oku
Kevser Suresi Oku, Kevser Suresi Meali, Kuran Oku
Maun Suresi Oku, Maun Suresi Meali, Kuran Oku
Kureyş Suresi Oku, Kureyş Suresi Meali, Kuran Oku
Fil Suresi Oku, Fil Suresi Meali, Kuran Oku
Hümeze Suresi Oku, Hümeze Suresi Meali, Kuran Oku
Asr Suresi Oku, Asr Suresi Meali, Kuran Oku
Tekasür Suresi Oku, Tekasür Suresi Meali, Kuran Oku
Karia Suresi Oku, Karia Suresi Meali, Kuran Oku
-
-


text:
Oibofa yomakwatonghonga moshilongo oyo i li po tai londo efiku nefiku, oi li ondobwedi kutya oshilongo, unene tuu ovalumenhu voshilongo shetu ova pumbwa ekwafo lopaxungomwenyo.
Eshi shi li ondobwedi kutya oshiwana otashi vele, osheshi vamwe vomwaavo va ditikwa po molwa ekwatonghonga, ovanhu ovo ngeno ito teelele nande nande va kendabale okukwata omunhu keenghono.
Na otashi ulike kutya ope na omwakwa wakula moshoshilongo wa pumbwa okufitikwa, ngeenge tashi ya kexungomwenyo li na sha nomilele, nosho yo ehongo lomilele.
Luhapu meefikola detu, ounona ohava longwa ashike nghene ve na okuya momilele da amenwa, nghee ve na okuli keelela komaufimba inaa teelelwa nonghee ve na oku li keelela kombuto yoHIV/Aids. Ashike melongo omu inamu kwatelwa nande omukifi woipala oo hau tameke pamadilaadilo, nongeenge omunhu ina kwafelwa ohe ke li hanga te uya fiyo oponghatu opo ta kwata ovanhu onghonga.
Oshiwana shetu nokuli osha tukula ovaholi voipala meengudu mbali. Imwe oyo yo omunhu oo e hole oipala a talika ko onga ombwada yokovakainhu ile yokovalumenhu, naau oha talika ko onga oshififahoni, ha kala ashike ta popilwa konima yomakuma, ile te shi ulwa kondadalunde, ashike nande na kale ha shekwa ngaho omolwa ohole yoipala, ke na nande efiku a lombwelelwe kutya okwa pumbwa ekwafo. Hinga oshiwana kashi shi ngeenge omunhu ou okwa pumbwa ekwafo. Shapo ngeenge ota kwafelwa ongeenge ta kumaidwa meumbo, ashike e li halo ekwafo lexungomwenyo lopaunamiti olo la pumbiwa komunhu ou. Ope na yoo ongudu imwe yovaholi voipala, unene ovalumenhu, ovo to hange tava tangwa omolwa ohole yavo yoipala.
Ashike eshi itashi ti kutya ovo ve hole oipala epitilila ohava kala va hafela omalihumbato avo. Ohashi ya fiyo oponghatu opo omunhu te li dimbulula kutya okwa pumbwa ekwafo ashike mupya munene, omunhu ou ke na naanaa kutya oudjuu waye ote u lombwele lyelye shaashi ohole yoipala ohoni, ye ke wete naanaa kutya ota yuka peni ngeenge ota pumbwa ekwafo. Nokuli vamwe ove shi tambula ko kutya ohole yavo yoipala ya pitilila eshito lavo.
Onghela inya omunamido 40, ondohotola koshipangelo shaShakati ya hombola, oya holoka momhangulilo yaMangestalata mOshakati, tai pangulilwa omolwa ekwatonghonga lokakadona keedula 19. Ko vali okwa hololwa yoo kutya eedula nhano da pita, omukainhu umwe okwa li a kufa mo oshibofa shonghendabala yekwatonghongo osho sha li sha ningilwa omundohotola oo tuu ou.
Odula yadja ko omushiviveta, a li nokuli mangestalata Jaco Kennedy (a li e na eedula 29 pefimbo olo) naye okwa kwatwa po omolwa oibofa aishe ivali yekwatonghonga. Omuinginiia, Epafroditus Unengu, omonamati waumwe womovapangulindjai moshilongo naye yo okwa li a pewa ehandukilo lomido 12 neehani hamano molwa shimwe shomoibofa ivali yekwatonghonga oyo ta pangulilwa. Odula ya dja ko Omupanguli Diina Uusiku okwa li a undwila oo a li omukwatakanifi woSwapo moshitukulwa shaKavango Vincent Likoro, eedula 10 konima yekumba. Ei oimwe ashike yomoibofa ihapu yonghonga moshilongo ya pambula ovalumenhu oohashike shalye moshiwana, ve na ondjelo, hano vehe na ngoo ngeno omhumbwe yokumona ovakainhu, ashike otava kwata ovakainhu keenghono.
Moilongo ei ya putuka omu na ovahongwanhu, nghee ve lihonga, ove lihongela exungomwenyo lopaunamiti, okuhakula nokukwafela shi na sha noipala. Mo moilongo omo omukifi ou woipala ya pitilila inau talika ko onga ohoni ile etumba, ashike owa talika ko onga omukifi oo hau pangwa, novanhu ovo veli hanga moudjuu woludi eli ohava mono ekwafo. Hano ovaNamibia navo ova pumbwa oku uda ko oudjuu watya ngaho, opo nounona ovo ve li meefikola va tameke okupupa omahalo avo, vo va pewe omakwafo manga inave ke li hanga monghatu omo tava kwatakwata ovanhu keenghono.
Ashike itashi ti kape na ekwafo lasha ngeenge omunhu e li hange monghalo ya tya ngaho, moshilongo omu na ovaxungimwenyo vopaunamiti ovo natango tava dulu okukwafa. Hano ovanhu nava konge omakwafo fimbo pepi.


text:
Komotoolinghundana
ONGALI
“Heeno shili otwa pandula molwaashi epengelo letu letu dimbuluka noletu tala ko ovakondjelimanguluko, ashike kandi na nande efiku ndika dimbwe nghene omakakunya (ovakwaita vaSouth Africa) a nyeka nge ounona vange aveshe vavali, veli pitifila po ashike okafimbo ka xupi… Ouyehame ou omunene unene,” aa okwali omatumbulu aTatekulu Immanuel Katha Nangolo, mwene womukunda Ongali moshikandjohoololo Ongwediva oo a kanifila ounona vaye mekondjelo manguluko. Nangolo otati nonande ye novaneumbo laye va mona oixuna ilula komake ovakwaita vetanga leameno laSouth Africa, kena nande efikulimwe momadilaadilo aye mudje efano loshiningwanima shomomafiku 16 Febuluali 1987, eshi omona oo ali ena okaana kokahanana, a dipawa moipafi yaye. Mefiku omo tuu omo, ovanamukunda vaye ovo vali ovashiinda shavo navo ova dipawa va lyatelwa meumbo komakaspeli. Nonande pali pa pita eedula 25 eshi Katha a popilwe naye koshifo shimwaina naKundana shoNew Era, okwali ta hokolola oshiningwanima shafa ashike opo sha ningwa onghela.
Otati efiku olo ye novaneumbo laye ovali mepya tava limi, eshi vamona omaboofola, omakanona nomakaspeli mahapu taa piti peumbo lavo, a lambafana. Nokonima yokafimbo okwa ka dja odila, yoita natango ya tuka pomitwe davo ndele tai ka dilongela ya yuka oko kwa yuka omakaspeli.
Odila onhivali oyadja ko, nohaluka oya tameka okuumba
“Oshikuti shotete eshi va umba osha yasha omumwange Rebecca. Eshi nda mona kutya okwe li denga po, onda vakula po okaana kaye, ndele hai faduka po nda yuka meumbo. Ovaneumbo lange aveshe navo ova landula nge. Ovakwaita voPLAN mboli navo ova li va hondama poixwa yopopepi kouninginino weumbo navo ova tameka okuumba, omanga omakakunya a li taa umbu a ama koushilo weumbo fye otuli pokati.
Olwoodi olo ola tameka naanaa po09h00 ongula ndele fiyo opo imwe yomutenya,” osho Katha a ti nondaka tai ngengema.
Efiku la landula ko Nangolo okwa pita ta ende ta tale momukunda waye, nopo a dimbulula kutya eumbo lopoushiinda shaye omo mwali ovakulupe vavali ola li la hanaunwa po filufilu, la lyataulwa po komakaspeli.
Mboli ovakulupe ava Antonio naNaemi Shindodi navo ova fila mo.
Nangolo ta ti, ova tokola opo ngeno va pake ovakulupe ava, ashike omanga vali va kalela ombila, omakakunya okwe ya nomakaspeli ao, ndele tava pombola mo omidimba momakumbada omo dali da hondjelwa.
“Fye nomukulukadi wange ovetu kufa ndele tave tu umbile mekaspeli pamwe nomidimba odo twali hatu pake. Ovetu twala kodolongo kOshakati, oko twa kala hatu hepekwa neenghono. Ova ka efa nge ashike konima yoshivike po opo ndeya okupaka omumwange novashiinda shange,” Nangolo ta ti.
Konima ashike yomafiku manini eshi a paka omonakadona, omonamati munini wedina Shikongo naye okwa dipawa koboma oyo yali ya fiwa po kovakwaita mefiku lolwoodi.
“Omakakunya okwa dipaya ounona vange aveshe vavali. Ngeno okwali in ava fiya po oboma oyo, Shikongo wange ngeno nena okuna omwenyo,” ta ti ngaho ye ta kengele omahodi. Nangolo ta ti nonande oinima yatya ngaho ei ngilwa pamwe nomukunda waye, emanguluko olo tali tyapulwa nena moshilongo otali mu hekeleke, na ota pandula eshi ye navahapu ovo va mona oixuna ngaashi ye va nyolwa nohava mono omboloto kepangelo olo leva tala ko onga ovakondjeli manguluko. Eemeta ashike dinini okudja peumbo la tate Katha, eumbo la meekulu Emilia Ongeleni Kanyolo. Meekulu Kanyolo naye oo a popile noNew Era okwa hokololele kutya pomukunda wavo opa kala ashike pena ombili, pehena nande ombudi yasha, fiyo opeedula domilongo heyali eshi umwe womovanamukunda aka lopota komakakunya kutya pomukunda wavo “ohapa kala oikulo”.
Okudja opo omukunda wavo owa ninga oshihakanwa shomahepeko, ngaashi okudengwa, okupulwapulwa, nokuxwikwa nomalusheno nomadipao kovakwaita vaSouth Africa. Nonande aishe ei ya kala nokuningwa, ovaNgali ova twikila nokuyandja oikulya nokuholeka ovakwaita voPLAN.
Oikulo ngee oyeya fye ohatu i pe ashike okulya, hatu i nangeke shaashi ovana vetu voo ookaume ketu katwali hatu dulu nande nande okuva ninga nai shaashi ovali tava kondjele emanguluko,” osho meekulu yaKanyolo a ti.
Mokudimbuluka efiku a li a dengwa okufya komakakunya, waKanyolo ota ti efiku olo, okwa hangwa ashike opo a yandje oshikundu noikunwa imwe kovakwaita voPLAN eshi omakakunya a mbaduka peumbo laye ina shi teelelwa, tava pula vati apa a holeka ‘eetoli’.
“Ekakunya limwe loshilumbu ola tameka nokuli tali denge nge, loo tali hanyene nge vati nandi popye. Manga ashike veli pyakidila noku denga nge, poo opa umbwa ondjebo. Ondi wete kutya ovakwaita vaSwapo vaumba shaashi opo ashike twa hangwa twe va pe okunwa, sha hala kutya inava hangwa va ya kokule. Shilumbu okwa pange ombili ndele ta faduka po a finda kekaspeli lavo. Onde mu ingida handi ti ina pange vali ombili nande efiku limwe, shaashi okwa denga nge nale,” osho omukulupe ou a ti.
Konima ashike yokafimbo loo olwoodi pokati kovakwaita vaSouth Africa noPLAN ola tameka.
Meekulu Kanyolo novanamukunda vakwao ova tokola opo va faduke po, ashike omakakunya okwa nhuka mo ashike mekaspeli, mokati ashike keeholo omo ndele taa tameke ookumu denga, manga eeholo tadi umbwa okudiilila keembinga adishe.
Efimbo limwe lomakakunya olakufa waKanyolo tali mwiivikile naye oku li a mena opo li ha yashwe koikulo.
“Vakwao ova kala tave mu ingida kutya na efe nge ashike okwe va nyamukula ta ti ye ina endela oita okwe ya oku longa ‘omulodi’ ou oshilongwa,” ta ti ngaho.
Konima eshi olwoodi olo la ninga konyala eevili hetatu, ovanamukunda, wa Kanyolo okweli koka fiyo opeumbo laye opo ovanamukunda vakwao ve uya okumutumba nokumu twala koshipangelo. Edengo eli ola li la etela omukulupe ou ounghundi na ina dula oku tyapula onghalo youkolele okudja kefiku olo.
Erickson Iiyambo ye okwa li a hokolola nghee voo navamwe vovanamukunda mOngali vali nokuli veli xupula, nohava tula eemwenyo davo moshiponga eshi hava ende va lambalala omaluxwa momukunda wavo omo, tava kongo omalutu ovakwaita voPLAN ovo va fila momalwoodi opo veva pe omapako opaunhu.
“Efimbo nefimbo oshima ashi oshe tu tula moupyakadi ngeenge omakakunya e shi udu. Ashike ohatu teelele ngoo pa pite okafimbo ngee olwoodi la oka, fye tuka konge nawa omalutu shaashi efimbo limwe ohaa lika keembwa. Ohai dimbuluka omukwaita umwe ina tu dula okumu paka shaashi olutu laye ola li la lika po filufilu keembwa,” Iiyambo ta ti.
Iiyambo ta ti nonande va mona oixuna ngaho omukunda wavo onghene ngaho wa twikila okukala kau na omeva, kauna olusheno, kau na opate, vo veli kokule noipangelo ile nee oukilinika nonande pefimbo olo pali pa pita omido 23 okudja kefiku lemanguluko.


text:
Eenhana – OMinista yOuhaku noilonga yOnghalonawa , Dr Richard Kamwi, oshivike sha dja ko okwa li a ka ninga omakonaakono e na sha nomatungo eli metifa okakilinika kOmuhongo moshitukulwahoololo Epembe moshitukulwa shaHangwena.Okakilinika kOmuhongo otaka ka yandja eenhele domayakulo ouhaku wopetameko koshitukulwahoololo eshi , osho shi li oule woshinano sheekilometa 160 okudja kEenhana, odo di li odoolopa yopokaiu mOshitukulwa shaHangwena. Kamwi, oo a li a findikilwa kuNgoloneya wOshitukulwa shaHangwena, Usko Nghaamwa, okwa holola eudonawa laye molwaashi oilonga yokutunga ya yuka pehulilo.
“Oshikando sha huuninwa nda talela po onhele eyi yokomaushayi eedula nhano da pita, koshivilo shokutamekifa oilonga , mongaha onda hafa okumu shiivifila kutya oshitukulwahoololo eshi otashi tyapula oiimati yemanguluko laNamibia. Otwa kala twe mu udanekela okumu pa omakwafo e na sha nefiloshisho louhaku wopetameko nopaife okwa fika nee, eli ashike poshivelo, “ Kamwi tati.
OMinista oya londwela ovanashilonga vouhaku moshitukulwa va talelepo okilinika yOmuhongo lumwe keshe moshivike opo va tale nghee oilonga tayi humu komesho vo va kwashilipaleke kutya, ovo va pewa oilonga eyi otave luufa tuu komilandu nomafaneko oo a udafanwa meepulana davo dopetameko.
Ongovakwashiwana , omwa kala hamu ende oshinano shi dulife peekilometa efele nomilongohamano okuya kEenhana nokOkongo oku ka konga omakwafo opauhaku ashike ngeenge okilinika eyi oya pu odula eyi , Omupelesitende wetu Omufimanekwa Hifikepunye Pohamba ote ke uya eyi yandje momake eni pambelewa. Otwa hala okumona oomeme vetu tava monene ounona ponhele yetu eyi , kakele komakwafo amwe vali opauhaku oo taa ka yandjwa koshiwana eshi sheni , “ Kamwi ta twikile.
Minista okwa lombwela vali ovakwashiwana kutya epangelo oli li momukokomoko wokutota omandiki ouhaku okudeulila mOtjiwarongo nomoKaiti omo tamu ka deulilwa ovapangi ovo tave ke li honga odipoloma yeedula nhatu okudja modula tayu uya. “Otuna omhumbwe ya kula yovapangi moNamibia , “ osho a tonga.Endiki eli lokudeulila otali ka kala tali deula ovapangi omafele avali nomilongo heyali, keshe kodula. Namibia okuna lela omhumbwe ya kula yovapangi nomongaha ota longifa ovapangi vadja moilongo yaAfrica oyo twa panga oukaume nayo.
“Ohatu ka twikila nokukuta ovapangi okudja koilongo oyo twa panga oukaume nayo fimbo hatu deula ovapangi vetu vene. Fiyo opapa otwe shi pondola okudeula nokupitifa omundohotola womutima adja moshitukulwa eshi. Oshikondo shetu shina sha nepango lomutima mOvenduka oshakwatelwa ashike komesho kovanailonga vadja kondje yoilongo nefimbo ola fika nee opo tu kale novana vetu vovamati noukadona tava longo oilonga eyi, “ Kamwi tati.
Ouministeli wOuhaku owa tuma ovanafikola 270 ve ke lihonge oundohotola wounamiti koCuba nokoRussia. “ Otuli tweli pyakidila nokutuma ovalihongi ve fike po 95 koUkraine navakwawo o 60 koBUIRUSSIA, “ osho a tonga.
Kamwi okwa holola ekemo laye kombinga yonghalo yondjila oyo ya fida kokalinika kOmuhongo. Ondjila oyina efululu, ohayi dulu ashike okweendwa koiyendifo oyo ina ofoowila. “Ondjila oyili shili monghalo ii. Ohandi kwashilipaleke kutya oupyakadi owu ohandi kewu lopota kOuministeli wOilonga nOyeendifo molwaashi otuna edilaadilo lo ku mu pa oambulasa yokakilinika keni, “ ta kwashilipaleke.
KuClemence Tashaya


text:
Onghalo ei ili moNamibia oya fa tai ulike kutya oupendafule owa xulila moomeekulu nootatekulu noshoyo ootate noomeme ovo va kufa ombinga moita yekondjelomanguluko loshilongo.
Ashike nonande oshilongo osha manguluka, keshe umwe moNamibia ota dulu okuninga ependafule shaashi nonande oita oya xula, oshilongo onghee ngaho sha taalelwa komashongo elili nakulili nokwa pumbwa okulwifwa nelitulemo kOmunamibia keshe.
Omashongo ongaashi oluhepo, okuhena oilonga, okuekelashi ounona neehanana, ehepakafano lomomaumbo nosho yo okukwafela ovo vena omaulema naavo ihava dulu okuli kwafa vovene mwa kwatelwa eefiye, oo amwe omwaayo.
Mopaife, ovanhu ohava kala ashike tave tange ooTatekulu Toivo ya Toivo, Oo Kaxumba kaNdola, tatekulu Sam Nujoma, ooTatekuku Hifikepunye Pohamba, ooMandume ya Ndemufayo, oo Handrik Witbooi nooSamuel Maharero, ashike fye itatu diladila kutya vakwetu ava ova longa shili, na otuna oku va pandula nokuva dimbuluka fiyo ofiyo, ashike, omwaalu wavo ouna oku wedwa kepupi lopaife.
Hano omolwashike ito ningi ependafule momukunda woye, modoolopa yoye ukale epandafule tali dimbulukiwa komapipi taeya shaashi wa kondjela ovanhu voye weva kufa moluhepo?
Omukunda keshe owa pumba okukala una ependafule lao. Hano omunhu oo ta dulu okutota po nande opoloyeka ile eepoloyeka odo tadi eta po oilonga noikulya, nota di kufa ovanhu oluhepo.
Oto dulu vali oku eta po oshikonga shoku lwifa omahepekafano omomaumbo, omo to unganeke ovanhu vomomudingonoko woye ndele tamu eta po oietwa po oyo mwa tala kutya ota i dulu okulwifa oimbuluma ei.
Kundana okwa didilika Christina Fonsech nOhamba yaUkwanyama Meekulu Martha Madinomho Nelumbu onga vamwe vomOvanamibia ovo tu na oku tala nawa, na oku didilikwa onga omapendafule.
Umwe ota ka hala okutya osho sha ningwa ile hashi ningwa kuFonsech eshi a wilika etote po lelyenge lovakainhu novalumenhu tava lwifa oimbuluma hano o Women and Men Network, oshili oshitukulwa shoilonga yaye. Ashike ovapopiliko vangapi vopolifi veya po noshinima osho noveshikwatela komesho moitukulwa yavo? Fonsech okwa tameka oku lwifa oimbuluma omanga a li ashike o Sagent mOshana ndele okwa twikila fiyo okoKhomas ndele tashi i noshilongo ashishe.
Meekulu Mwadinomho naye okushi okupandulwa, shaashi osha pumba omuleli a fikame ndele ta pula aveshe ovo vena ounona inave va hala veva twale kuye.
Eheno shili ohamba, ashike ovaleli vangapi va pula opo ova etelwe ounona?
Hano naave oto dulu okukala ependafule lopefimbo letu.
Otuna na yoo okukoneka kutya nanande okupakwa koHeroes Acre okuwa ashike, ovo va pakwa ko ovo ashike oupendafule.
Omapendafule omo eli ile omo ali momikunda detu, amwe okwa lwa oita yekondjelomanguluko, amwe okwa lwa oita yaMandume ile yaWitbooi, amwe katu ashi nokuli, ashike omo ngaa a pakwa mokati ketu omo. Hano natu longeni tu ningeni omapendafule efimbo letu, mokutunga nokuyambula po oshilongo shetu, ngee omomaxupilo ile omonghalafano.


text:
Ore Wo Suki Nano Wa Omae Dake Ka Yo Novel
0.0 (0 Votes)
Author:Rakuda
Status: Ongoing
It has 69 views.
Genre(s): Comedy , Drama , Romance , School Life
Summary:
- Ore wo Suki Nano wa Omae Dake ka yo Volume 2 Chapter 1 part6Ore wo Suki Nano wa Omae Dake ka yo Volume 2 Chapter 1 part6 Aug 14, 2018
- Ore wo Suki Nano wa Omae Dake ka yo Volume 2 Chapter 1 part5Ore wo Suki Nano wa Omae Dake ka yo Volume 2 Chapter 1 part5 Aug 14, 2018
- Ore wo Suki Nano wa Omae Dake ka yo Volume 2 Chapter 1 part4Ore wo Suki Nano wa Omae Dake ka yo Volume 2 Chapter 1 part4 Aug 12, 2018
- Ore wo Suki Nano wa Omae Dake ka yo Volume 2 Chapter 1 part3Ore wo Suki Nano wa Omae Dake ka yo Volume 2 Chapter 1 part3 Aug 12, 2018
- Ore wo Suki Nano wa Omae Dake ka yo Volume 2 Chapter 1 part2Ore wo Suki Nano wa Omae Dake ka yo Volume 2 Chapter 1 part2 Aug 07, 2018
- Ore wo Suki Nano wa Omae Dake ka yo Volume 2 Chapter 1 part1Ore wo Suki Nano wa Omae Dake ka yo Volume 2 Chapter 1 part1 Aug 06, 2018
- Ore wo Suki Nano wa Omae Dake ka yo Chapter 7 & epilogueOre wo Suki Nano wa Omae Dake ka yo Chapter 7 & epilogue Aug 03, 2018